cyanic-selkie/wikianc huggingface dataset:
ഫ്രീഡ്രിക്ക് എൽ. ബൌർ
ജീവിതം
ബൌർ ആദ്യകാല കമ്പ്യൂട്ടിംഗ് യന്ത്രങ്ങളുടെ നിർമ്മാണത്തിൽ ഉൾപ്പെട്ടിരുന്നു(ഉദാഹരണത്തിന് 1951-1955 മുതൽ ലോജിക്കൽ റിലേ കമ്പ്യൂട്ടർ STANISLAUS ). ഈ പശ്ചാത്തലത്തിൽ, എക്സ്പ്രഷൻ വിലയിരുത്തലിനായി വ്യാപകമായി ഉപയോഗിക്കുന്ന സ്റ്റാക്ക് സമ്പ്രദായം മുന്നോട്ട് വയ്ക്കുന്ന ആദ്യ ആളായിരുന്നു ഇദ്ദേഹം. എല്ലാ ആധുനിക സാമ്രാജ്യത്വ പ്രോഗ്രാമിങ് ഭാഷകളിലേക്കും പ്രാഥമിക കമ്പ്യൂട്ടർ പ്രോഗ്രാമിങ് ഭാഷകൾ അൽഗോൾ 58 (ALGOL 58), അതിന്റെ പിൻഗാമിയായി അൽഗോൾ 60 (ALGOL 60) എന്നിവ വികസിപ്പിച്ച കമ്മറ്റികളിൽ ബൌറും പ്രവർത്തിച്ചു. 1968 ൽ, ബെയർ ഉപയോഗിച്ച സോഫ്റ്റ്‌വേർ എഞ്ചിനീയർ എന്ന വാക്കാണ് വ്യാപകമായി പ്രചരിച്ചത്.
ജർമ്മൻ യൂണിവേഴ്സിറ്റികളിൽ കമ്പ്യൂട്ടർ സയൻസ് ഒരു സ്വതന്ത്ര വിഷയമായി സ്ഥാപിക്കുന്നതിൽ മുൻകൈ എടുത്തിട്ടുള്ള സ്വാധീനമുള്ള വ്യക്തിയാണ് ബൌർ.
അക്കാലത്തെ വിശകലനത്തിൽ നിന്നും (ബെയർ-ഫൈക് തിയറം), പ്രോഗ്രാമിങ് ഭാഷകളുടെ വ്യാകരണവും പരിഭാഷയും, അദ്ദേഹത്തിന്റെ പിൽക്കാല രചനാസമ്പ്രദായങ്ങളിൽ പ്രോഗ്രാം വികസനം, പ്രത്യേകിച്ച് പ്രോഗ്രാം പരിവർത്തന രീതികളും സിസ്റ്റങ്ങളും (CIP-S) കൂടാതെ വൈഡ് സ്പെക്ട്രം ഭാഷാ സിസ്റ്റം സിഐപി-എല്ലും(CIP-L) ഉൾപ്പെടുന്നു. ക്രിപ്റ്റോളജി, ഡൈക്രിപ്റ്റ് സീക്രട്ട്സ് എന്നിവയിൽ ആദരവ് തോന്നുന്ന ഒരു പുസ്തകവും ഇദ്ദേഹം പ്രസിദ്ധീകരിച്ചിട്ടുണ്ട്.
മൻഫ്രഡ് ബ്രോയ്, ഡേവിഡ് ഗാരിസ്, മൻഫ്രഡ് പോൾ, ജെർഹാർഡ് സെഗെമുല്ലർ, ജോസഫ് സ്റ്റുവർ, പീറ്റർ വൈൻ, ക്രിസ്റ്റോഫ് സങ്ങർ എന്നിവർ ഉൾപ്പെടെ 39 പേരുടെ ഡോക്ടറൽ ഉപദേശകൻ അദ്ദേഹമായിരുന്നു.
ഫ്രീഡ്രിക്ക് ബൌർ ഹിൽദെഗാർഡ് ബൗർ-വോഗ് എന്ന ആളെയാണ് വിവാഹം കഴിച്ചത്. അദ്ദേഹത്തിന് മൂന്ന് ആൺമക്കളും രണ്ടു പെൺമക്കളുമാണ് ഉള്ളത്.
മഹ്മൂദ് ഉസ്ത്തോസ്മനോഗ്ലു
ലോകത്ത് അറിയപ്പെടുന്ന തുർക്കിഷ് സൂഫി വര്യനും, മത പണ്ഡിതനും, സാമൂഹിക പ്രവർത്തകനും  നക്ഷബന്ദിയ്യ സരണിയിലെ ഖാലിദിയ്യ ഉപവിഭാഗം ഖലീഫയുമാണ് മഹമൂദ് എഫന്ദി. മഹമൂദ് ഉസ്ത്തോസ്മനോഗ്ലു  എന്നാണ് ശരിയായ പേര്. എഫന്ദി ഹസ്റത്ലേരി (വിശുദ്ധ ഗുരുനാഥൻ) എന്നാണ് സൂഫികൾക്കിടയിൽ ഇദ്ദേഹം അറിയപ്പെടുന്നത്. എഫന്ദി എന്നത് ആത്മീയ മത പണ്ഡിതരെ ബഹുമാനാർത്ഥം വിളിക്കുന്നത് നാമമാണ്.
ജീവിത രേഖ
1929 ഇൽ അലി എഫന്ദി എന്ന വിശുദ്ധൻറെയും, ഫാത്തിമ ഹനീമിന്റെയും മകനായി ട്രാബ്സോൻ പ്രവിശ്യയിലാണ് ഉസ്ത്തോസ് മനോഗ്ലുവിന്റെ ജനനം. ആറാം വയസ്സിൽ തന്നെ പിതാവിന്റെ ശിക്ഷണത്തിൽ ഖുർആൻ മനഃ പാഠമാക്കി. അഹമ്മദ് എഫന്ദി, മുഹമ്മദ് എഫന്ദി ,ഫൈസി എഫന്ദി എന്നിവരിൽ നിന്നും ഖുർആൻ, ഹദീസ്, ഫിഖ്ഹ്, ഇസ്ലാമിക് സയൻസ്, ഇസ്ലാമിക് തിയോളജി എന്നിവയിൽ അവഗാഹം നേടി. മതവിദ്യാഭ്യാസം പൂർത്തിയാക്കിയതിനു ശേഷം പതിനാറാം വയസ്സിൽ തന്നെ ബിരുദാന്തര ബിരുദം  നേടുകയും വിവാഹ ശേഷം പള്ളി ഇമാമായി ജോലി ആരംഭിക്കുകയും  വിവിധ സരണികളുടെ ആത്മീയ നേതാക്കളുമായി സഹവസിച്ചു ആത്മീയ ജ്ഞാനം കരസ്ഥമാക്കുകയും ചെയ്തു. മതാധ്യാപകാനായി ജോലി നോക്കിയതിനു ശേഷം ചില സൂഫി ഗുരുക്കന്മാരുടെ നിർദ്ദേശ പ്രകാരം തുർക്കി സൈന്യത്തിൽ ചേർന്നു സൈനിക സേവനം നടത്തി. 1952 ലാണ് മുർഷിദ് ആയ  നക്ഷബന്ദിയ്യ ഖാലിദിയ്യ  സരണി ആത്മീയാചാര്യൻ   അലി ഹൈദർ എഫന്ദി യുമായി കണ്ടു മുട്ടുന്നതും ശിഷ്വത്യം സ്വീകരിച്ചു ബൈഅത്ത് ചെയ്യുന്നതും രണ്ട് വർഷത്തെ സഹവാസം കഴിഞ്ഞപ്പോൾ അലി ഹൈദർ ഖാലിദിയ്യ ഉപസരണിയുടെ മുഖ്യ കേന്ദ്രമായ  ഇസ്മായില്യാ  പള്ളിയുടെയും, ദർഗ്ഗയുടെയും ചുമതല  ഏൽപ്പിച്ചു. 1960 ഇൽ അലി ഹൈദരുടെ മരണ ശേഷം ഖാലിദിയ്യ ഖലീഫയായി ഉസ്ത്തോസ്മനോഗ്ലു തിരഞ്ഞെടുക്കപ്പെട്ടു.തുർക്കിയിൽ ഇസ്ലാമിക ഭരണം തിരികെ കൊണ്ട് വരാനുള്ള പ്രവർത്തനങ്ങൾക്ക് നേതൃത്വം കൊടുത്ത ഉസ്താഓസ് മനോഗ്ലു 42 വർഷത്തെ സേവനത്തിനു ശേഷം 1996 ഇൽ ഇമാം ജോലിയിൽ നിന്നും വിരമിച്ചു ഇക്കാലങ്ങളൊക്കെയും മതേതരത്വത്തിന് ഭീഷണി ഉയർത്തുന്നു എന്ന കാരണത്താൽ ഉസ്ത്തോസ് മനോഗ്ലുവും അനുയായികളും സർക്കാരിൻറെ ശക്തമായ നിരീക്ഷങ്ങളിലായിരുന്നു.ഇദ്ദേഹത്തിൻറെ ബന്ധുക്കളുടെയും, അനുയായികളിൽ ചിലരുടെയും  മരണത്തിനു പിന്നിൽ അന്നത്തെ മതേതര തുർക്കി സർക്കാറും, സൈന്യവും പ്രവർത്തിച്ചിരുന്നതായി കരുതപ്പെടുന്നു.
ആത്മീയ ബാന്ധവമുള്ള തുർഗുത് ഓസൽ, നെജ്മത്തിൻ എർബകാൻ, ത്വയ്യിബ് ഉർദുഗാൻ എന്നിവർ ഭരണ സാരഥ്യത്തിൽ എത്തിയതോടു ആത്മീയ പുരോഹിതൻ എന്ന നിലയിൽ സർക്കാരിനാൽ അദ്ദേഹം അംഗീകരിക്കപ്പെട്ടു തുടങ്ങി. അധികാരികളുടെ സഹായത്തോടെ  ഉസ്ത്തോസ്  മനോഗ്ലുവും അനുയായികളും ലോക വ്യാപകമായി ഐ.ഡി.ഡി.ഇ.എഫ് എന്ന സംഘടനാ സന്നദ്ധ പ്രവർത്തനങ്ങൾക്ക് തുടക്കം കുറിച്ചു. 2007 -09 കാല ഘട്ടത്തിൽ എർദുഗാൻ ഇദ്ദേഹവുമായി ഓട്ടോമൻ ഇസ്ലാമിക ഭരണം പുനഃ സ്ഥാപിക്കുവാനായി നടത്തിയ സംഭാഷണങ്ങൾ സൈന്യം  ചോർത്തുകയും അവ വലിയ  വിവാദങ്ങൾക്ക് വഴിമരുന്നിടുകയും ചെയ്തിരുന്നു.
ലോകത്തെ മികച്ച 50 മുസ്ലിം പണ്ഡിതരിൽ ഒരാളും, നവോത്ഥാന നായകനുമായാണ് ലക്ഷകണക്കിന് അനുയായിക വൃന്ദ മുള്ള മഹമൂദ് എഫന്ദി ഗണിക്കപ്പെടുന്നത്. ഈ നൂറ്റാണ്ടിലെ മുജദ്ദിദ് (യുഗപുരുഷൻ) ആയാണ് ഇസ്ലാമിക പണ്ഡിതർ മഹമൂദ് എഫന്ദിയെ വിശേഷിപ്പിക്കുന്നത്. സൂഫികളെ അംഗീകരിക്കാത്ത ചേരിയിലുള്ള യൂസഫ് ഖർദാവിയെ പോലുള്ള പണ്ഡിതർ പോലും ഇദ്ദേഹത്തെ പുകഴ്ത്തി പറയുന്നത് മികവിനുള്ള തെളിവായി കരുതപ്പെടുന്നു.
അവലംബം
വർഗ്ഗം:സൂഫികൾ വർഗ്ഗം:1929-ൽ ജനിച്ചവർ
കിഗാലി
ആഫ്രിക്കൻ രാജ്യമായ റുവാണ്ടയുടെ തലസ്ഥാനവും ഏറ്റവും വലിയ നഗരവുമാണ് കിഗാലി. 1907ൽ ജർമൻ കോളനിഭരണകാലത്ത് സ്ഥാപിതമായ കിഗാലി 1962ൽ റുവാണ്ട സ്വതന്ത്രരാഷ്ട്രമായപ്പോൾ മുതൽ രാജ്യതലസ്ഥാനമായി തുടരുന്നു. ഇന്ന് രാജ്യത്തെ പ്രധാന വ്യാവസായികനഗരങ്ങളിലൊന്നാണ് കിഗാലി. റുവാണ്ടൻ പ്രസിഡന്റിന്റെ ഔദ്യോഗികവസതി കിഗാലിയിലാണ് സ്ഥിതി ചെയ്യുന്നത്. 2012 ലെ ജനസംഖ്യാ കണക്കുകൾ അനുസരിച്ച് പത്ത് ലക്ഷത്തോളം ആളുകൾ കിഗാലിയിൽ താമസിക്കുന്നു. ജനങ്ങളുടെ പ്രധാന വരുമാനമാർഗ്ഗങ്ങളിലൊന്ന് വിനോദസഞ്ചാരമേഖലയാണ്.
പുറത്തേക്കുള്ള കണ്ണികൾ
വർഗ്ഗം:ആഫ്രിക്കയിലെ തലസ്ഥാനങ്ങൾ
ആനന്ദാംബരി
ആനന്ദാംബരി എന്നത് രണ്ട് ജന്യരാഗങ്ങളിൽനിന്നും ജൻമം കൊണ്ട രാഗമെന്ന് പറയുന്നതിൽ തെറ്റില്ല.ഒരു മലയാള സിനിമാ ഗാനത്തിനായാണ് ഈ രാഗം ഉണ്ടായതുതന്നെ.1978-ൽ പുറത്തിറങ്ങിയ വാടകയ്കൊരു ഹൃദയം എന്ന ചലച്ചിത്രത്തിൽ 'പൂവാംകുഴലിപ്പെണ്ണിനുണ്ടൊരു'എന്ന ഗാനത്തിനായാണ് ഈ രാഗം പിറക്കുന്നത്.കാവാലം നാരായണപ്പണിക്കർ എഴുതി ജി ദേവരാജൻ ആണ് സംഗീതം ചെയ്തിരിക്കുന്നത്.
ഇരുപതാമതു മേളകർത്താരാഗമായ നഠഭൈരവിയിൽ നിന്നു ജന്യമായ രാഗമാണ് ആനന്ദഭൈരവി.ഇരുപത്തൊൻപതാമത് മേളകർത്താരാഗമായ ധീരശങ്കരാഭരണത്തിൽ നിന്നു ജന്യമായ രാഗമാണ് നീലാംബരി.ഈ രണ്ടു രാഗങ്ങൾ കൂട്ടിച്ചേർത്താണ് ആനന്ദാംബരി എന്ന രാഗമുണ്ടാക്കിയത്.അതായത് ആനന്ദഭൈരവി+നീലാംബരി= ആനന്ദാംബരി. മലയാളസംഗീതത്തിൻ്റെ രാജശില്പിയായ ജി.ദേവരാജൻമാസ്റ്റർ ആണ് ആനന്ദാംബരി എന്ന രാഗം നമുക്ക് സമ്മാനിച്ചത്.
ലിലാ ദേവി
ഇന്ത്യൻ രാഷ്ട്രീയ പ്രവർത്തകയാണ് ലിലാദേവി. ഇന്ത്യൻ പാർലമെന്റിന്റെ ഉപരിസഭയായ രാജ്യസഭയിൽ ഹിമാചൽ പ്രദേശിനെ പ്രതിനിധീകരിച്ച് പാർലമെന്റ് മെമ്പറായിരുന്നിട്ടുണ്ട്. ഇന്ത്യൻ നാഷണൽ കോൺഗ്രസാണ് ലില ദേവിയെ രാജ്യസഭയിലേക്ക് നാമനിർദ്ദേശം ചെയ്തത്.
അവലംബങ്ങൾ
വർഗ്ഗം:1919-ൽ ജനിച്ചവർ വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
ആനന്ദാംബരി
അവലംബം
വർഗ്ഗം:രാഗങ്ങൾ
തെഹ്‌റാൻ സർവ്വകലാശാല
അവലംബം
വർഗ്ഗം:സർവ്വകലാശാലകൾ വർഗ്ഗം:ഇറാൻ
വലിപ്പം അടിസ്ഥാനമാക്കി ഇന്ത്യയിലെ സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും പട്ടിക
പട്ടിക
Source:Area of states
മരിച്ഝാംപി ദുരന്തം
ഓർക്കണം.. മാരീ ഝാംപി യ്ക്കിന്ന് 43 വയസ്സ്         (പ്രകാശ് കുറുമാപ്പള്ളി )
എന്നുംഎങ്ങും കൊടുംചതികളുടേ യും കൊടിയ ക്രൂരതകളുടേയും, നിസ്സഹായരും നിരാലംബരവുമായ മനുഷ്യക്കൂട്ടങ്ങളെ കുരുതി കഴിച്ച് ആ രക്തപ്പുഴയിൽ ആറാടിത്തിമർത്ത്, പൈശാചികശക്തിയാൽ അധികാര മാളാൻ നിയുക്തരായ വർഗ്ഗമാണ് കമ്യൂണിസ്റ്റ് മാർക്സിസ്റ്റുകൾ.ഒരല്പം സ്വാധീനമുള്ളിടത്തെല്ലാം അവരത് ചെയ്തിട്ടുണ്ട്. അതേ ചെയ്തിട്ടുള്ളൂ. സമഭാവനയോടെയുള്ള ഒരു ഭരണം അവർക്കെന്നും നിഷിദ്ധമായിരുന്നു.
ഭാരതം അനുഭവിച്ച ഏറ്റവും വലിയ നരഹത്യ, ബ്രിട്ടീഷ് ഭരണകാലത്ത് ജാലിയൻവാലാബാഗ് വെടിവെപ്പിനേ ക്കാൾ പതിന്മടങ്ങ്, സ്വാതന്ത്ര്യാന ന്തരഭാരതത്തിൽ, മാർക്സിസ്റ്റുക ളാണ് ചെയ്തത്. ബംഗാളിലെ ഗോമതിനദിയിലെ ദ്വീപായ മാരീഝാംപി ( Marichjanpi)നടന്ന ആ കൂട്ടക്കൊലയ്ക്ക് ഇന്ന് ( 2022ജനുവരി 31-ന്) 43 വയസ്സാണ്.
1971 ൽ ബംഗളാദേശ് രൂപമെടുത്തു. മുസ്ലീംരാഷ്ട്രമായിത്തന്നെ! അരക്ഷി തരായ ഹിന്ദുക്കൾ കൂട്ടത്തോടെ അതിർത്തികടന്ന് ബംഗാളിലേയ്ക്ക് പലായനം ചെയ്തു തുടങ്ങി.അവർ രക്ഷതേടിയെത്തിയത് ഈ മാരിഝാംപി ദ്വീപിലായിരുന്നു. അന്നത്തെ പ്രതിപക്ഷ നേതാവ് ജ്യോതി ബസു അവർക്കൊപ്പമാ ണെന്ന് അഭിനയിച്ച് അധികാരക്ക സേരയിലേക്ക് നടന്നടുത്തു.1977 ജൂൺ 21 ന് മുഖ്യമന്ത്രിയായി അവരോധിയ്ക്കപ്പെട്ടതോടെ മാരീഝാംപിയിലെ പാവം അഭയാർത്ഥികളോടുള്ള മനോഭാവത്തിൽ വലിയമാറ്റം ഉണ്ടായി. സായുധവിപ്ലവവും ചോരപ്പുഴയുമാണ് അധികാരത്തി ലേയ്ക്കുള്ള എളുപ്പവഴി എന്ന് വിശ്വസിച്ച ജ്യോതിബസു അതിന് വേദി നിശ്ചയിച്ചത്  ഈ ദ്വീപായിരുന്നു. അഭയാർത്ഥികളെ അറവുമാടുകളാ യും ലക്ഷ്യമിട്ടു. 1979 ജനുവരി 31ന് ജ്യോതിബസുവിൻ്റെ പോലീസും, പോലീസായി ചമഞ്ഞ സി.പി.എം അക്രമികളും വെടിവെപ്പും കൊടിയ അക്രമങ്ങളും ഹിന്ദുഅഭയാർത്ഥികൾ ക്കെതിരെ(അതങ്ങിനെത്തന്നെയാണ് പറയേണ്ടത്,സത്യവുമതാണ്) അഴിച്ചുവിട്ടു. രണ്ടായിരത്തിലേറെ പേർ കൊല്ലപ്പെട്ടുവെന്നാണ് ഏകദേശ കണക്ക്.
നിരവധി പുസ്തകങ്ങൾ ഈ നരഹത്യയ്ക്കെതിരെ പ്രസിദ്ധീകൃത മായി. 'അധികാരത്തിമിരാന്ധർ' എഴുത്തുകാരേയും, നിക്ഷ്പക്ഷമാധ്യമ ങ്ങളേയും ഭീഷണിപ്പെടുത്തി വരുതി യിൽ നിർത്തുവാൻ തുനിഞ്ഞു.
പല 'ഓർമ്മപ്പെരുന്നാളു ' കളും വാരിയെഴുതി ഏമ്പക്കംവിടുന്ന ഒരു മാമാപത്രവും ഇങ്ങനെയൊരു സംഭവം നടന്നതായേ സൗകര്യപൂർവ്വം ഓർക്കുന്നില്ല..
പക്ഷേ എത്ര കാലം !!
മരിച്ഝാംപി ദ്വീപിൽ 1977- 79-ൽ അനധികൃതമായി കുടിയേറിപ്പാർപു തുടങ്ങിയ  ബംഗാളി അഭയാർഥികളെ ബലപൂർവം ഒഴിപ്പിക്കാൻ അന്ന്  പശ്ചിമബംഗാളിൽ അധികാരത്തിലിരുന്ന ഇടതു പക്ഷ   സർക്കാർ 1978 ഡിസമ്പർ മുതൽ കൈക്കൊണ്ട  കടുത്ത നടപടികൾ   1979 ജനവരി  മാസാവസാനത്തിൽ   പൊലീസ് വെടിവെപ്പിൽ കലാശിച്ചു. മെയ് 14-15 തിയ്യതികളിൽ നിവാസികൾ ബലപൂർവം കുടിയൊഴിപ്പിക്കപ്പെട്ടു. ഇത് അനേകം അഭയാർഥികളുടെ മരണത്തിന് കാരണമായി. ഈ സംഭവം മരിച് ഝാംപി കൂട്ടക്കൊലയെന്നും, മരിച് ഝാംപി സംഭവമെന്നും അറിയപ്പെടുന്നു ,. സംഭവസമയത്ത് പശ്ചിമബംഗാളിൽ ജ്യോതി ബസു മുഖ്യമന്ത്രിയും സി.പി.എം ഭൂരിപക്ഷകക്ഷിയുമായുള്ള  കൂട്ടു മന്ത്രിസഭയായിരുന്നു  അധികാരത്തിൽ.
പശ്ചാത്തലം
പൂർവബംഗാളിൽ നിന്ന് പലപ്പോഴായി പശ്ചിമബംഗാളിലേക്ക് അഭയാർഥി പ്രവാഹങ്ങളുണ്ടായി,. 1947-ൽ ഇന്ത്യയും പാകിസ്താനും രണ്ടു സ്വതന്ത്ര രാഷ്ട്രങ്ങളാവുകയും പൂർവബംഗാൾ പാകിസ്താൻറെ പ്രവിശ്യയായി, പൂർവപാകിസ്താനായിത്തീരുകയും ചെയ്തതോടെ അസംഖ്യം ഹിന്ദുക്കൾ ഇന്ത്യൻ പ്രവിശ്യയായ പശ്ചിമബംഗാളിൽ അഭയം തേടി,. അഭയാർഥി പ്രവാഹം തടുക്കാനായി പൂർവ പാകിസ്താനിലെ ഹിന്ദുക്കളുടെ ജീവനും സ്വത്തിനും സുരക്ഷ ഉറപ്പാക്കുന്ന നെഹറു-ലിയാഖത് ഉടമ്പടി  1950 -ൽ ഒപ്പു വെക്കപ്പെട്ടെങ്കിലും വലിയ ഫലമുണ്ടായില്ല. ആദ്യ ഘട്ടത്തിലെ അഭയാർഥികളിൽ  ഭൂരിഭാഗവും  അഭ്യസ്തവിദ്യരും മധ്യവർഗക്കാരുമായ സവർണരായിരുന്നു. കൊൽക്കത്തയിലും പശ്ചിമബംഗാളിലെ മറ്റു പ്രദേശങ്ങളിലുമായി സർക്കാറിറെ സഹായമില്ലാതെത്തന്നെ അവർ പാർപിടവും ഉപജീവനമാർഗവും കണ്ടത്തി,. കുറെയേറെ പേർ ദണ്ഡകാരണ്യത്തിലെ പുനരധിവാസ കാംപിലുമെത്തി. ഇവർക്കെല്ലാം പിന്നീട് ഇന്ത്യൻ പൗരത്വം ലഭിക്കുകയും ചെയ്തു. 1971-ൽ ബംഗ്ലാദേശ് നിലവിൽ വന്നപ്പോഴും  പിന്നീട്   1975-ൽ ബംഗ്ലാദേശിൽ  രാഷ്ട്രിയ-പട്ടാള കോളിളക്കങ്ങളുണ്ടായപ്പോഴും  പശ്ചിമബംഗാളിലേക്ക് അഭയാർഥി പ്രവാഹമുണ്ടായി. ഈ പ്രവാഹങ്ങളിൽ മുഖ്യമായും കൃഷിപ്പണിക്കാരും നാമശുദ്ര സമുദായത്തിൽ പെട്ടവരുമായ ദളിതരുമായിരുന്നു. ഇവരെ ഇന്ത്യൻ പൗരന്മാരായി അംഗീകരിച്ച്  ദണ്ഡകാരണ്യ പുനരധിവാസ കാംപിലേക്ക് മാറ്റാനുള്ള സകല നടപടികളും അന്നത്തെ  പശ്ചിമബംഗാളിൽ അധികാരത്തിലിരുന്ന  കോൺഗ്രസ് ഗവണ്മെൻറ്  കൈക്കൊണ്ടു. ദണ്ഡകാരണ്യ മേഖലയിൽ കൃഷിഭൂമിയും പട്ടയങ്ങളും നല്കാമെന്ന് കേന്ദ്ര സർക്കാർ വാഗ്ദാനം ചെയ്യുകയും ചെയ്തു. എന്നാൽ ബംഗാളിഭാഷയും സംസ്കാരവും പൈതൃകമായുള്ള  ഇവരെ പശ്ചിമബംഗാളിൽത്തന്നെ, സുന്ദർബൻ കാടുകളിൽ പാർപ്പിക്കണമെന്ന്  സി.പി.എം നേതാവ് ജ്യോതിബാസു നിയമസഭക്കകത്തും പുറത്തും വാദിച്ചു. ,, ,.
അഭയാർഥികൾക്ക് ഇന്ത്യൻ പൗരത്വം ലഭിച്ചെങ്കിലും ദണ്ഡാകാരണ്യ പുനരധിവാസ പദ്ധതി ഉദ്ദേശിച്ച വിധം വിജയിച്ചില്ല,  ദണ്ഡകാരണ്യത്തിലെ  വരണ്ട കാലാവസ്ഥയും ഈർപ്പവും  വളക്കൂറും ഇല്ലാത്ത മണ്ണും  കൃഷിപ്പണിക്കാരായ അഭയാർഥികളെ നിരാശപ്പെടുത്തി. 1977-ലെ പശ്ചിമബംഗാൾ നിയമസഭാ തെരഞ്ഞെടുപ്പിൽ സി.പി.എമ്മിൻറെ നേതൃത്വത്തിൽ ഇടതുപക്ഷ കൂട്ടു മന്ത്രിസഭ അധികാരത്തിൽ വന്നു. സ്ഥിതിഗതികൾ തങ്ങൾക്കനുകൂലമായിരിക്കുമെന്ന വിശ്വാസത്തിൽ  അഭയാർഥികൾ കൂട്ടത്തോടെ ദണ്ഡകാരണ്യ കാംപ്  ഉപേക്ഷിച്ച്  പശ്ചിമബംഗാളിലെത്തി,. ഇവരെ തിരികെ ദണ്ഡകാരണ്യകാംപിലേക്കെത്തിക്കാൻ സംസ്ഥാന  സർക്കാർ ശ്രമിച്ചു. പക്ഷെ വലിയൊരു ഭാഗം, ഏതാണ്ട് മുപ്പതിനായിരത്തോളം അഭയാർഥികൾ,  1978 മെയ് മാസത്തിൽ  സുന്ദർബന്നിലെ മരിച്ഝാംപി ദ്വീപിൽ  കുടിയേറി. സ്കൂളും പ്രാഥമികാരോഗ്യ കേന്ദ്രവുമടക്കം തങ്ങൾക്കാവശ്യമായ സംവിധാനങ്ങൾ സ്വരൂപിച്ചെടുത്തു, ,
സംഭവവികാസങ്ങൾ
മരിച്ഝാംപി സംരക്ഷിതവനമേഖലയാണെന്നും  അഭയാർഥികളുടേത് അനധികൃത കുടിയേറ്റമാണന്നും പശ്ചിമബംഗാൾ സർക്കാർ പ്രസ്താവിച്ചു,. ഇതനുസരിച്ച്  കുടിയൊഴിപ്പിക്കാനുള്ള ശ്രമങ്ങൾ നടന്നു. . ദ്വീപു നിവാസികൾ ഒഴിഞ്ഞുപോകാൻ കൂട്ടാക്കാഞ്ഞതിനെത്തുടർന്ന് 1979 ജനവരി അവസാന ആഴ്ച മുതൽ  സംസ്ഥാന സർക്കാർ ദ്വീപ് ഉപരോധിച്ചു. ദ്വീപിലേക്കുള്ള കുടിവെള്ളവും മരുന്നും ഭക്ഷണവും തടയപ്പെട്ടു. പോലീസ് വെടിവെപ്പുണ്ടായി. അനേകം പേർ കൊല്ലപ്പെട്ടു. ദ്വീപു നിവാസികൾ ഇതിനെതിരായി ഹൈക്കോടതിയിൽ അപ്പീൽ നല്കി. പശ്ചിമബംഗാൾ ഹൈക്കോർട്ട് ദ്വീപു നിവാസികൾക്കനുകൂലമായി  വിധി നല്കിയെങ്കിലും  വേണ്ടവിധം നടപ്പാക്കപ്പെട്ടില്ല. പോലീസ് നടപടിക്കു ശേഷവും ദ്വീപുപേക്ഷിക്കാൻ നിവാസികൾ തയ്യാറാവാഞ്ഞതിനാൽ 1979 മെയ് മാസത്തിൽ ബലപ്രയോഗം ശക്തിപ്പെട്ടു. വീടും കുടികളും തട്ടിനിരത്തപ്പെട്ടു, കുഴൽക്കിണറുകൾ നശിപ്പിക്കപ്പെട്ടു. ദ്വീപുവാസികളെ നിർബന്ധപൂർവം ഒഴിപ്പിച്ച് ദണ്ഡകാരണ്യകാംപിലേക്ക്  സ്ഥലം മാറ്റാനുമുള്ള നടപടികൾ സർക്കാർ കൈക്കൊണ്ടു. രക്ഷപ്പെടാൻ ശ്രമിച്ചവർക്കു നേരെ വെടിവെപ്പു നടന്നു.
ഔദ്യോഗിക നിലപാട്.
1979 ജൂലൈ 9-ന് ലോക്സഭാ  ചോദ്യോത്തര വേളയിൽ അഭയാർഥികൾ മുഴുവനായും ദണ്ഡകാരണ്യ കാംപിലേക്ക്  തിരിച്ചയക്കപ്പെട്ടുവെന്ന്  പുനരധിവാസ മന്ത്രി മറുപടി നല്കി.
പ്രതിപക്ഷ നിലപാട്
അധികാരത്തിലെത്തുന്നതിനുമുമ്പ് സി.പി.എം  അഭയാർഥികളോട് അനുഭാവമുള്ളവരായിരുന്നെന്നും, ദണ്ഡകാരണ്യ കാംപിൽ നിന്ന് അവരെ തിരികെ പശ്ചിമ ബംഗാളിലേക്കെത്തിക്കുമെന്ന് വാഗ്ദാനം ചെയ്തിരുന്നെന്നും  പ്രതിപക്ഷം വാദിച്ചു. മരിച് ഝാംപിയിൽ എണ്ണായിരമല്ല, മുപ്പതിനായിരത്തിൽ പരം അഭയാർഥികൾ ഉണ്ടായിരുന്നെന്ന് കണക്കുകൾ നിരത്തപ്പെട്ടു. പ്രതിപക്ഷനേതാക്കൾക്കെന്നല്ല, എം.എൽ.എ, എംപി മാർക്കും മാധ്യമപ്രവർത്തകർക്കും മരിച്ഝാംപിയിലേക്ക് പ്രവേശനം നിഷേധിക്കപ്പെട്ടിരിക്കുന്നുവെന്ന് ലോക്സഭയിൽ  പ്രസ്താവമുണ്ടായി.
ലോക്സഭാ അംഗങ്ങളായിരുന്ന പ്രസന്നാഭായ് മെഹ്ത, ലക്ഷ്മീനാരായൺ പാണ്ഡെ, മംഗൾദാസ് വിശാരദ് എന്നിവരടങ്ങുന്ന  മൂന്നംഗ സമിതിയോട്  സത്യാവസ്ഥകൾ നേരിട്ടുകണ്ട്  റിപോർട്ടു തയ്യാറാക്കാൻ പ്രധാനമന്ത്രി മൊറാർജി ദേശായ്   നിർദ്ദേശം നല്കി. സമിതിയിൽ നിന്ന് വസ്തുതകൾ മറച്ചുവെച്ചെന്ന ആരോപണം ഉണ്ടായി,.
സാമൂഹ്യപ്രവർത്തകർ, മാധ്യമങ്ങൾ
സാമൂഹ്യപ്രവർത്തകരും മാധ്യമങ്ങളും തത്സമയത്തു തന്നെ സംഭവം  ജനങ്ങളുടെ ശ്രദ്ധയിൽപെടുത്താൻ ശ്രമിച്ചു, , ,  ,
അവലംബം
വർഗ്ഗം:ബംഗാൾ ചരിത്രം വർഗ്ഗം:പശ്ചിമ ബംഗാളിന്റെ ചരിത്രം വർഗ്ഗം:സുന്ദർബൻ
അവ്താർ സിംഗ്
ഒരു ഇന്ത്യൻ ജുഡോ കായികതാരമാണ് അവതാർ സിങ്.2016-ൽ ബ്രസീലിലെ റിയോ ഡി ജനീറോയിൽ വച്ച് നടക്കുന്ന സമ്മർ ഒളിംപിക്സിന് യോഗ്യത അവതാർ സിങ് യോഗ്യത നേടിയിട്ടുണ്ട്.
സ്വകാര്യ ജീവിതം
പഞ്ചാബീലെ ഗുർദാസ്പൂരിൽ 1992 ഏപ്പ്രിൽ മൂന്നിനാണ് അവതാർ സിങ് ജനിച്ചത് .പഞ്ചാബിലെ ഖുരാല എന്ന ഗ്രാമത്തിലുളള അദ്ദേഹത്തിന്റെ രക്ഷിതാക്കളുടെ ക്യഷിടത്തിലാണ് അവതാർ സിങ് തന്റെ ചെറുപ്പക്കാലം ചിലവഴിച്ചത്. പഞ്ചാബ് പോലീസ് ഡിപ്പാർട്മെന്റിലെ ഒരു അസിസ്റ്റന്റ് സബ് ഇൻസ്പെക്ടറാണ് നിലവിൽ അവതാർ സിങ്.
പ്രവർത്തനം
സ്ക്കോട്ട് ലാന്റിലെ ഗ്ലാസ്ഗോയിൽ 2014-ൽ നടന്ന കോമൺവെൽത്ത് ഗയിംസിൽ അവതാർ സിങ് ഇന്ത്യയെ പ്രതിനിധീകരിച്ച് പങ്കെടുത്തു.എന്നാൽ മെൻസ് മിഡിൽവെയ്റ്റ് ഇവന്റിൽ വെളളി മെഡൽ നേടിയ സ്ക്കോട്ട്ലാന്റിന്റെ മാത്യു പർസെയോട് പതിനാറാം റൗണ്ടിൽ പരാജയപ്പെട്ടു.
മതസരങ്ങൾക്കുളള യാത്രയ്ക്കാവശ്യമായ ചെലവ് വഹിക്കുന്നതിന്റെ പേരിൽ ഇന്ത്യൻ ഫെഡറേഷനുമായുളള പ്രശ്നം നിമിത്തം 2015-2016 മെയ് കാലയളവിൽ അവതാർ സിങ് ആറുമത്സരങ്ങളിൽ മാത്രമേ പങ്കെടുത്തിട്ടുളളു.എന്നാൽ തുർക്കിയിൽ 2016-ൽ വച്ചു നടന്ന ഗ്രാൻഡ്പ്രീക്കുമുൻപായി അവതാർ സിങിന്റെ മാതാപിതാക്കൾ തങ്ങളുടെ സമ്പാദ്യം അവതാർ സിങിന്റെ യാത്രാവശ്യങ്ങൾക്കായി നൽകി.2016-ൽ ഇന്ത്യയിൽ വെച്ചു നടന്ന സൗത്ത് ഏഷ്യൻ ഗെയിംസിൽ അവതാർ സിങ് പങ്കെടുത്തിരുന്നു. നേപ്പാളിന്റെ സഞ്ചയ് മഹാർജനെയും ബംഗ്ലാദേഷിന്റെ എംഡി ജഹാംങ്കിർ അലമിനെയും പരാജയപ്പെടുത്തി അവതാർ സിങ് ഫൈനലിൽ എത്തുകയും അഫ്ഗാനിസ്ഥാന്റെ മൊഹമ്മദ് കഖരണിനെ 49 സെക്കന്റിനുളളിൽ പരാജയപ്പെടുത്തുകയും ചെയ്തു. ഉസ്ബെക്കിസ്ഥാനിലെ താഷ്ക്കന്റിൽ 2016 ഏപ്പ്രിലിൽ വെച്ചു നടന്ന ഏഷ്യൻ ജൂഡോ ചാമ്പ്യൻഷിപ്പിൽ സെമി ഫൈനലിൽ എത്തിയ അവതാർ സിങ് തജാക്കിസ്ഥാന്റെ കൊമരൻഷോഖ് ഉസ്തോപ്യരോണിനോട് പരാജയപ്പെട്ടു.റെപ്ടാർജിൽ അതിനുശേഷം അവതാർ സിങ് ഇറാന്റെ സഈദ് മൊറാദിയെ പരാജയപ്പെടുത്തിയെങ്കിലും ചൈനയുടെ സുൻചൗ ചെങിനോട് പരാജയപ്പെട്ടു.
ലോക റാങ്കിങ്ങിൽ ഇരുന്നൂറിന് താഴെ നിന്നിരുനന അവതതാർ സിങ് 2016-ൽ എഴുപ്പതാം സ്ഥാനത്തിലേക്ക് ഉയർന്നതിന്റെ ഫലമായി ഏഷ്യയിലെ അവസ്ഥ വച്ച് 90 കിലോ മെൻസ് വിഭാഗത്തിൽ ബ്രസീലിലെ റിയോയിൽ നടക്കുന്ന ഒളിംപിക്സിൽ പങ്കെടുക്കൻ അവതാർ സിങിന് യോഗ്യത ലഭിച്ചു.
2016-ൽ റിയോയിൽ വെച്ച് നടന്ന അവതാർ സിങിന്റെ ആദ്യ ഒളിംപിക്സിൽ റഫ്യൂജിയുടെ പിപ്പോള മിസോജയോട് ആദ്യറൗണ്ടിൽ തന്നെ അവതാർ സിങ് പരാജയപ്പെട്ടു.മെൻസ് 90 കിലോ വിഭാഗത്തിൽ മിസോജയുടെ യൂക്കോ എന്ന രീതിയോടാണ് അവതാർ പരാജയപ്പെട്ടത്.
അവലംബം
വർഗ്ഗം:1992-ൽ ജനിച്ചവർ വർഗ്ഗം:ഇന്ത്യയിലെ പോലീസ് ഉദ്യോഗസ്ഥർ
മോണ്ടിനിയേസി
സപുഷ്പികളിൽപ്പെടുന്ന ഒരു സസ്യകുടുംബമാണ് മോണ്ടിനിയേസി (Montiniaceae). കുറ്റിച്ചെടികളും ചെറുമരങ്ങളും ഉൾപ്പെടുന്ന ഈ സസ്യകുടുംബത്തെ വടക്കുപടിഞ്ഞാറെ ആഫ്രിക്ക, കിഴക്കേ ആഫ്രിക്ക, മഡഗാസ്കർ പ്രദേശങ്ങളിൽ കാണുന്നു. മോണ്ടിനിയ‍‍, ഗ്രവ്യ, കലിഫോറ എന്നീ മൂന്നു ജനുസുകളും ഓരോ ജീനസ്സുകളിലും ഓരോ സ്പീഷിസുകളും മാത്രമാണ് ഈ കുടുംബത്തിൽ ഉള്ളത്.
സവിശേഷതകൾ
ലഘുപത്രത്തോടുകൂടിയ ഇവയുടെ ഇലകൾ ഏകാന്തരന്യാസത്തിലോ വിപരീതമായോ ക്രമീകരിച്ചതോ ആയിരിക്കും. ഇലകൾ ജാലികാസിരാവിന്യാസത്തോടു കൂടിയവയും മിനുസമുള്ളതുമാണ്. ഇലയുടെ വക്കുകൾ പൂർണ്ണവുമാണ്. ഇവയ്ക്ക് ഉപപർണ്ണങ്ങൾ കാണപ്പെടാറുണ്ട്.
പുറത്തേക്കുള്ള കണ്ണികൾ
വർഗ്ഗം:ആസ്റ്റെറിഡ് കുടുംബങ്ങൾ വർഗ്ഗം:സൊളനലിസ് വർഗ്ഗം:സസ്യകുടുംബങ്ങൾ
കൊണാക്രി
ആഫ്രിക്കൻ രാഷ്ട്രമായ ഗിനിയുടെ തലസ്ഥാനമാണ് കൊണാക്രി. ഗിനിയിലെ ഏറ്റവും വലിയ നഗരം കൂടിയായ കൊണാക്രി, രാജ്യത്തെ പ്രധാന സാമ്പത്തിക, വ്യാവസായിക കേന്ദ്രങ്ങളിലൊന്നാണ്. ടോംബോ ദ്വീപിൽ പണിതുയർത്തിയ കൊണാക്രി അറ്റ്ലാന്റിക് സമുദ്രത്തിന്റെ കരയിലുള്ള ഒരു പ്രധാന തുറമുഖനഗരമാണ്. 1885ൽ ഫ്രഞ്ച് ഭരണകാലത്താണ് കൊണാക്രി നഗരം സ്ഥാപിതമാകുന്നത്. കൊണാക്രി അന്തരാഷ്ട്ര വിമാനത്താവളം നഗരത്തെ മറ്റ് പസ്ചിമാഫ്രിക്കൻ നഗരങ്ങളുമായും യൂറോപ്പുമായും ബന്ധിപ്പിക്കുന്നു. 2014ലെ ഗിനി സെൻസസ് അനുസരിച്ച് കൊണാക്രിയിലെ ജനസംഖ്യ 1,660,973 ആണ്.
പുറത്തേക്കുള്ള കണ്ണികൾ
വർഗ്ഗം:ആഫ്രിക്കയിലെ തലസ്ഥാനങ്ങൾ വർഗ്ഗം:ആഫ്രിക്കയിലെ തുറമുഖനഗരങ്ങൾ
ദ മിസ്സെസ് വിക്കേഴ്സ്
ജോൺ സിംഗർ സാർജന്റ് ചിത്രീകരിച്ച ഒരു എണ്ണച്ചായചിത്രം ആണ് '''ദ മിസ്സെസ് വിക്കേഴ്സ്. (The Misses Vickers)'''. ചിത്രകാരൻ ഇംഗ്ലണ്ടിലെ ഷെഫീൽഡിൽ, അവരുടെ ബോൾസോവർ ഹിൽ എസ്റ്റേറ്റിലെ വിക്കേഴ്സ് കുടുംബത്തിൽ നിന്നുള്ള മൂന്ന് യുവതികളെ ഈ ചിത്രത്തിൽ ചിത്രീകരിച്ചിരിക്കുന്നു.
കൂടുതൽ വായനയ്ക്ക്
വർഗ്ഗം:സ്ത്രീകളുടെ ചിത്രങ്ങൾ
ജോളി അബ്രഹാം
മലയാളത്തിലെ ഒരു ഗായകനാണ് ജോളി അബ്രഹാം. ചലച്ചിത്രരംഗത്തും ഭക്തിഗാന ശാഖയിലും, ഗാനമേളാരംഗത്തും ഇദ്ദേഹം പ്രവർത്തിക്കുന്നു. വളരെയധികം സിനിമകളിൽ പിന്നണിപാടിയിട്ടുള്ള ജോളി പിന്നീട്  ഭക്തിഗാനരംഗത്ത് ശ്രദ്ധയൂന്നി.
എറണാകുളം ജില്ലയിലെ കുമ്പളത്താണു് ശ്രീ ജോളി ഏബ്രഹാം ജനിച്ചു വളർന്നതു്. ചലച്ചിത്രപിന്നണിഗാനരംഗത്തു് ‘ചട്ടമ്പിക്കല്യാണി’ എന്ന ചിത്രത്തിലൂടെ 1973-ൽ കടന്നു വന്നു. കുട്ടിക്കാലത്ത് തന്നെ പാടിത്തുടങ്ങിയ മകനെ മാതാപിതാക്കൾ പ്രോത്സാഹിപ്പിച്ചു. പാട്ടുകൾ പാടിത്തുടങ്ങുന്നത് തേവര സേക്രഡ് ഹാർട്ട് ഹൈസ്കൂളിൽ പഠിക്കുന്നകാലത്താണ്. കുമ്പളം ബാബുരാജാണ് ശാസ്ത്രീയസംഗീതപഠനത്തിൽ അദ്ദേഹത്തിൻറെ ആദ്യ ഗുരു. പിന്നീടു് പള്ളുരുത്തി നടേശൻ ഭാഗവതരുടെ കീഴിൽ കൂടുതൽ സംഗീതം അഭ്യസിച്ചു. എഴുപതുകളുടെ ആദ്യം കോളേജ് യുവജനോത്സവവേദികളിൽ സ്ഥിരമായി സമ്മാനങ്ങൾ വാങ്ങി. പിന്നീട് ഗാനമേളകളിലൂടെ സജീവമായി മാറി. HMV ക്രിസ്തീയഭക്തിഗാനങ്ങൾ റിക്കോഡിൽ ഇറക്കിതുടങ്ങിയ അക്കാലത്തു് ഒരു ക്രിസ്തുമസ് സമയത്തു്  2 പാട്ടുകൾ പാടുവാൻ അവസരം ലഭിച്ചു. വളരെ ശ്രദ്ധിക്കപ്പെട്ട ആ റക്കോഡിൽ മറ്റു രണ്ടു പാട്ടുകൾ പാടിയത് യേശുദാസ് ആയിരുന്നു. ആയിടയ്ക്ക് അദ്ദേഹത്തിനു് മദ്രാസിൽ സംഗീതവുമായി തന്നെ ബന്ധപ്പെട്ട ഒരു ജോലി ശരിയായി. 1973-ൽ ഒരു ഗാനമേളയിലെ പാട്ടുകേട്ടു് ശ്രീ ശ്രീകുമാരൻ തമ്പി തന്റെ അടുത്ത ചിത്രമായ‘ചട്ടമ്പിക്കല്യാണി’യിൽ പാട്ടു പാ‍ടാൻ ക്ഷണിച്ചതാണ് ചലച്ചിത്രസംഗീതലോകത്തേക്കു് വഴിതുറന്നത്. അതിൽ പ്രേംനസീറിനു വേണ്ടി ശ്രീകുമാരൻ തമ്പി ചിട്ടപ്പെടുത്തി അർജ്ജുനൻ മാസ്റ്റർ സംഗീതം ചെയ്ത “ജയിക്കാനായ് ജയിച്ചവൻ ഞാൻ” എന്ന പാട്ടു് അക്കാലത്ത് പ്രശസ്തമായി. പിന്നെ ‘പഞ്ചമി’ തുടങ്ങി ധാരാളം ചിത്രങ്ങളിൽ അദ്ദേഹത്തിന് പാടാൻ അവസരം ലഭിച്ചു.
തമിഴിലും തെലുങ്കിലും കന്നടയിലും ജോളി അബ്രഹാമിന് നിരവധി ഗാനങ്ങൾ ആലിപക്കാൻ അവസരം ലഭിച്ചു. ഒരു ബഹുഭാഷാഗായകനായി അദ്ദേഹം ശ്രദ്ധനേടി. ഭരതന്റെ ‘ചമയ’ത്തിൽ - ജോൺസൺ മാസ്റ്ററിന്റെ സംഗീതത്തിൽ എം. ജി. ശ്രീകുമാറിനോടൊപ്പം “അന്തിക്കടപ്പുറത്തു്” എന്ന പാട്ട് ആണ് മലയാളചലച്ചിത്രത്തിൽ അവസാനം പാടിയത് ആറ്റുവഞ്ചി ഉലഞ്ഞപ്പോൾ, ആക്രമണം, റൂബി മൈ ഡാർലിങ് എന്നീ മലയാളസിനിമയിലും ഒരു തമിഴ് സിനിമയിലും അഭിനയിച്ചിട്ടും ഉണ്ട്.
സിനിമാരംഗത്തു് സജീവമല്ലെങ്കിലും ഇപ്പോഴും ക്രിസ്തീയഭക്തിഗാനരംഗത്തു് പ്രവർത്തിക്കുന്നു. ഭാര്യയും രണ്ടു കുട്ടികൾക്കുമൊപ്പം ചെന്നൈയിൽ സ്ഥിരതാമസം.
അവലംബം
വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:എറണാകുളം ജില്ലയിൽ ജനിച്ചവർ
മീന വാർപുഡ്കർ
ഇന്ത്യൻ രാഷ്ട്രീയ പ്രവർത്തകയാണ് മീന വാർപുഡ്കർ. ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്ന് പ്രവർത്തിക്കുന്നു. മഹാരാഷ്ട്ര യിലെ പർഭാനി മുനിസിപ്പൽ കോർപ്പറേഷൻ മേയറായിരുന്നു.
രാഷ്ട്രീയ ജീവിതം
പർഭാനി മുനിസിപ്പൽ കോർപ്പറേഷന്റെ ഇന്ത്യൻ നാഷണൽ കോൺഗ്രസ് കോർപ്പറേറ്ററായി മീനതൈ വാർപുഡ്കർ രാഷ്ട്രീയ ജീവിതം ആരംഭിച്ചു. 2017 മെയ് 15 ന് പർഭാനി മുനിസിപ്പൽ കോർപ്പറേഷന്റെ മേയറായി തിരഞ്ഞെടുക്കപ്പെട്ടു. അവർക്ക് അനുകൂലമായി 40 വോട്ടും എതിരാളിയായ ആലിയ അഞ്ജുമിന് 18 വോട്ടും ലഭിച്ചു.
അവലംബങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
ഖജുരാഹോ ക്ഷേത്രസമുച്ചയങ്ങൾ
മദ്ധ്യപ്രദേശിലെ ചത്തർപുർ ജില്ലയിൽ ഝാൻസിക്ക് 175 കിലോമീറ്റർ തെക്കുകിഴക്കായി സ്ഥിതി ചെയ്യുന്ന, പുരാതനമായ ഹിന്ദു- ജൈന ക്ഷേത്രങ്ങളാണ് ഖജുരാഹോ ക്ഷേത്രസമുച്ചയങ്ങൾ എന്നറിയപ്പെടുന്നത്. വാരണാസിക്കു പടിഞ്ഞാറും ഗംഗയ്ക്കു തെക്കുമായി കിടക്കുന്ന ബുന്ദേൽഖണ്ഡ് വനത്തിനു നടുവിലാണ് ഖജുരാഹോ സ്ഥിതിചെയ്യുന്നത്. യുനെസ്കോ ലോക പൈതൃക സ്ഥലങ്ങളുടെ കൂട്ടത്തിൽ ഈ ക്ഷേത്രസമുച്ചയങ്ങളെ ഉൾപ്പെടുത്തിയിരിക്കുന്നു. ഇന്ത്യയിലെ ഏറ്റവും പ്രശസ്തമായ വിനോദസഞ്ചാര കേന്ദ്രങ്ങളിൽ ഒന്നാണ് ഖജുരാഹോ ക്ഷേത്രസമുച്ചയങ്ങൾ. നഗര ശൈലിയിലുള്ള വാസ്തുവിദ്യകൊണ്ടും രതിശിൽപ്പങ്ങൾ കൊണ്ടും പ്രസസ്തമാണ് ഇവിടുത്തെ ക്ഷേത്രങ്ങൾ.
സി.ഇ. 950 നും 1050 നും ഇടയിൽ ചന്ദേല രാജവംശത്തിലെ രാജാക്കന്മാരാണ്‌ ഖജുരാഹോയിലെ മിക്ക ക്ഷേത്രങ്ങളും പണികഴിപ്പിച്ചത്. ന്ദ്രവർമ്മനെന്ന ചന്ദേല രാജാവാണ് ഇതിന്റെ നിർമ്മിതിക്ക് പിന്നിൽ. പന്ത്രണ്ടാം നൂറ്റാണ്ടിൽ ഇവിടെ 20 ചതുരശ്ര കിലോമീറ്ററിലായി വ്യാപിച്ചുകിടന്നിരുന്ന 85 ക്ഷേത്രങ്ങൾ ഉണ്ടായിരുന്നതായി ചരിത്രരേഖകൾ പറയുന്നു. അതിൽ ആറുചതുരശ്ര കിലോമീറ്ററിലായി 20 ക്ഷേത്രങ്ങൾ മാത്രമേ ഇന്ന് അവശേഷിക്കുന്നുള്ളൂ.
ഏഴുനൂറ്റാണ്ടുകളോളം വനത്തിനുള്ളിൽ വിസ്മൃതിയിൽകിടന്ന ക്ഷേത്രങ്ങളെ 1838 ൽ ബ്രിട്ടീഷ് ഇഞ്ചിനീയർ ആയിരുന്ന ടി.എസ്. ബുര്ട്ട് ആണ് പുറംലോകത്തിനു പരിചയപ്പെടുത്തിയത്.
അവലംബം
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
റോം, ജോർജിയ
റോം, അമേരിക്കൻ ഐക്യനാടുകളിലെ ജോർജിയ സംസ്ഥാനത്തെ ഫ്ലോയ്ഡ് കൗണ്ടിയിലുൾപ്പെട്ട് ഏറ്റവും വലിയ നഗരവും കൌണ്ടിസീറ്റുമാണ്.
അപ്പലേച്ചിയൻ പർവ്വതനിരകൾ താഴ്വാരത്ത് സ്ഥിതി ചെയ്യുന്ന ഈ നഗരം, ജോർജിയ, മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയയിലെ പ്രധാന നഗരവും, ഫ്ലോയ്ഡ് കൗണ്ടി മുഴുവനായി ഉൾക്കൊള്ളുന്നതുമാണ്. 2010 ലെ ഐക്യനാടുകളിലെ കനേഷുമാരി പ്രകാരം, നഗരത്തിലെ ജനസംഖ്യ 36,303 ആയിരുന്നു. വടക്കുപടിഞ്ഞാറൻ ജോർജിയയിലെ ഏറ്റവും വലിയ നഗരവും, ജോർജിയ സംസ്ഥാനത്തെ പത്തൊമ്പതാമത്തെ വലിയ നഗരവുമാണിത്.
എട്ടോവാ, ഓസ്റ്റാനൌല നദികളുടെ സംഗമസ്ഥാനത്താണ് റോം നഗരം നിർമ്മിക്കപ്പെട്ടത്. ഈ നദികൾ സംഗമിച്ച് കൂസ നദിയായിത്തീരുന്നു. ഈ പ്രദേശത്തിൻറെ തന്ത്രപരമായ നിലനിൽപ്പുകാരണമായി പ്രദേശം അനേകകാലങ്ങളായി ക്രീക്കുകളുടെയും പിന്നീട് ചെറോക്കി ഇന്ത്യൻ വർഗ്ഗങ്ങളുടെയും കൈവശത്തിലായിരുന്നു. മേജർ റിഡ്ജ്, ജോൺ റോസ് തുടങ്ങിയ ദേശീയ നേതാക്കന്മാർ ഇന്ത്യൻ റിമൂവൽ ആക്ടിനുമുമ്പ് ഇവിടെയാണ് വസിച്ചിരുന്നത്.
ഏഴ് കുന്നുകൾക്കിടയിൽ രൂപകൽപന ചെയ്തിരിക്കുന്ന ഈ നഗരത്തിലെ കുന്നുകൾക്കിടയിലൂടെ നദികൾ ഒഴുകുന്നു. ആദ്യകാല യൂറോപ്യൻ-അമേരിക്കൻ കുടിയേറ്റക്കാർക്ക് ഇറ്റലിയുടെ ദീർഘകാല തലസ്ഥാനമായ റോമിന്റെ പേര് ഈ നഗരത്തിനു പേരുനൽകാൻ പ്രചോദനമായ ഒരു സവിശേഷത ഇതായിരുന്നു.
നദീതീരങ്ങളിലെ ഉചിതമായ സ്ഥാനം കാരണമായി ഒരു വിപണിയും വ്യവസായ നഗരവുമായി ഇതു വികസിച്ചത് ആൻറിബെല്ലം (antebellum period) കാലഘട്ടത്തിലായിരുന്നു. നദിയിലൂടെ സമ്പന്നമായ പ്രാദേശിക പരുത്തി  ഗൾഫ് തീരത്തുള്ള വിപണികളിലേയ്ക്കും വിദേശ രാജ്യങ്ങളിലേക്കും കയറ്റുമതി ചെയ്തിരുന്നു.
അവലംബം
വർഗ്ഗം:അമേരിക്കൻ ഐക്യനാടുകളിലെ പട്ടണങ്ങൾ
ഉഷാറാണി
ഉഷാറാണി പ്രധാനമായും മലയാള സിനിമകളിൽ അഭിനയിച്ചിരുന്ന ഒരു ചലച്ചിത്ര നടിയായിരുന്നു (ജീവിതകാലം: 29 മെയ് 1956 - 20 ജൂൺ 2020). വൃക്ക സംബന്ധമായ അസുഖത്തെ തുടർന്ന് ചികിത്സയിലായിരുന്ന അവർ ചെന്നൈയിലെ സ്വകാര്യ ആശുപത്രിയിൽവച്ച് 2020 ജൂൺ 20 ന് അന്തരിച്ചു.
സ്വകാര്യജീവിതം
1958 മെയ്‍ 29 ന് തിരുവനന്തപുരം ജില്ലയിലെ വർക്കലയിലാണ് ഉഷാറാണി ജനിച്ചത്. 1955 ൽ ന്യൂസ് പേപ്പർ ബോയ് എന്ന ചിത്രത്തിൽ ബാലതാരമായി സിനിമാ ജീവിതം തുടങ്ങിയ അവർ മുപ്പതോളം സിനിമകളിൽ ബാലതാരമായി അഭിനയിച്ചു. മലയാളം, തമിഴ്, തെലുങ്ക്, കന്നഡ, ഹിന്ദി ഭാഷകളിലായി ഏകദേശം ഇരുനൂറിലധികം ചിത്രങ്ങളിൽ അഭിനയിച്ചിട്ടുണ്ട്. 1977 ൽ തന്റെ 19 ആമത്തെ വയസിൽ അവർ മലയാള ചലച്ചിത്ര സംവിധായകനായിരുന്ന എൻ. ശങ്കരൻ നായരെ വിവാഹം കഴിച്ചു. വിഷ്ണുശങ്കർ എന്ന ഒരു പുത്രനുണ്ട്. ശിവാജി ഗണേശൻ, എം.ജി.ആർ, കമൽഹാസൻ, പ്രേംനസീർ എന്നിവർക്കൊപ്പം അഭിനയിച്ചിട്ടുള്ള അവരുടെ പ്രധാന സിനിമകൾ അങ്കത്തട്ട്, തൊട്ടാവാടി, ഭാര്യ, ഏകവല്യൻ, അമ്മ അമ്മായിമ്മ, ഹിറ്റ്ലർ, തെങ്കാശിപ്പട്ടണം  എന്നിവയാണ്. 2004 ൽ പുറത്തിറങ്ങിയ മയിലാട്ടമാണ് അവരുടെ അവസാന സിനിമ.
അവലംബം
വർഗ്ഗം:1958-ൽ ജനിച്ചവർ വർഗ്ഗം:2020-ൽ മരിച്ചവർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:കന്നഡചലച്ചിത്ര നടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:മലയാളചലച്ചിത്രനടിമാർ
മൽഫൂസാത്ത്
ഇസ്ലാമിലെ അഹമദിയ്യാ പ്രസ്ഥാന സ്ഥാപകനായ മിർസ ഗുലാം അഹമദിന്റെ ലഘു പ്രഭാഷണങ്ങളൂം, കുറിപ്പുകളും പിൽക്കാലത്ത് ക്രോഡീകരിച്ച് പ്രസിദ്ധീകരിച്ചിരിക്കുന്ന അഞ്ചു വാല്യങ്ങളടങ്ങുന്ന സമാഹാരമാണ് മൽഫൂസാത്ത്.പഠനകുറിപ്പുകൾ എന്നാണ് മൽഫൂസാത്തിന്റെ അർഥം. ഗുലാം അഹമദിന്റെ സഹചാരികൾ എഴുതി എടുത്തവയാണ് 1891മുതൽ 1908ൽ ഗുലാം അഹമദിന്റെ മരണം വരെയുള്ള പ്രസംഗങ്ങളും, ചോദ്യോത്തര സദസ്സുകളും, സംഭാഷണങ്ങളുമാണ് ഇതിലെ ഉള്ളടക്കം.. ഉർദുവിൽ ഉള്ള മൂല കൃതി വളരെ കുറച്ച് മാത്രമേ പരിഭാഷ ചെയ്തപ്പെട്ടിട്ടുള്ളൂ.
ഉള്ളടക്കം
ഗുലാം അഹമദിന്റെ പിൻഗാമികളിൽ (ഖലീഫ) മൂന്നാമനായിരുന്ന മിർസ നാസർ അഹമദിന്റെ കാലത്താണ് (ഖലീഫ 1967-1982) ഈ സമാഹാര ദൗത്യം ആരംഭിച്ചത്.
ആദ്യം പത്ത് വാല്യങ്ങളായി പ്രസിദ്ധീകരിച്ചെങ്കിലും, പിൽക്കാല പുനപ്രസിദ്ധീകരണം അഞ്ചു വാല്യങ്ങളായിരുന്നു.
.
വെള്ളരിക്കുണ്ട് താലൂക്ക്
ലഘുചിത്രം|വലത്ത്‌|വെള്ളരിക്കുണ്ട് താലൂക്ക് 2014-ൽ കാസർഗോഡ് ജില്ലയിൽ രൂപീകൃതമായ താലൂക്കാണ് വെള്ളരിക്കുണ്ട് താലൂക്ക്. അന്നത്തെ മുഖ്യമന്ത്രിയായിരുന്ന ഉമ്മൻ ചാണ്ടിയായിരുന്നു താലൂക്കിന്റെ ഉദ്ഘാടനം നടത്തിയത്. ഹോസ്ദുർഗ് താലൂക്കിൽ പെട്ടിരുന്ന കള്ളാർ, പനത്തടി, കോടോം ബേളൂർ , ബളാൽ , കിനാനൂർ കരിന്തളം, വെസ്റ്റ്‌ എളേരി, ഈസ്റ്റ്‌ എളേരി എന്നീ ഗ്രമപഞ്ചായത്തുകളെ ഉൾപ്പെടുത്തിയാണ് വെള്ളരിക്കുണ്ട് തന്നെ ആസ്ഥാനമാക്കി ഇത് രൂപീകരിക്കപ്പെട്ടത്.
താലൂക്കിലെ ബ്ലോക്കുകൾ
ലഘുചിത്രം|വലത്ത്‌|വെള്ളരിക്കുണ്ട് താലൂക്ക് - ഒരു വശം
കാഞ്ഞങ്ങാട് ബ്ലോക്ക്
പനത്തടി, കള്ളാർ, ബളാൽ, കോടോം - ബേളൂർ, കിനാനൂർ - കരിന്തളം എന്നുള്ള കാഞ്ഞങ്ങാട് ബ്ലോക്കിലെ ആറു പഞ്ചായത്തുകൾ വെള്ളരിക്കുണ്ട് താലൂക്കിൽ പെടുന്നു.
തൃക്കരിപ്പൂർ ബ്ലോക്ക്
വെസ്റ്റ് എളേരി, ഈസ്റ്റ് എളേരി എന്നുള്ള തൃക്കരിപ്പൂർ ബ്ലോക്കിലെ രണ്ടു പഞ്ചായത്തുകളും വെള്ളരിക്കുണ്ട് താലൂക്കിൽ പെടുന്നുണ്ട്.
അവലംബം
വർഗ്ഗം:കാസർഗോഡ് ജില്ലയിലെ താലൂക്കുകൾ
ആർഗസ് എഎസ് ഒന്ന്
പരാമർശങ്ങൾ
വർഗ്ഗം:ആർഗസ് എയർക്രാഫ്റ്റ് എഞ്ചിനുകൾ
സീമ അന്റിൽ
ഇന്ത്യയിലെ പ്രശസ്തയായ ഡിസ്കസ് ത്രോ താരമാണ് സീമ അന്റിൽ ഇംഗ്ലീഷ്: Seema Antil (27 ജുലൈ 1983) പൂർവ്വനാമം സീമ പുനിയ. സീമയുടെ ഏറ്റവും മികച്ച നേട്ടം 62.62 മീറ്റർ ആണ്. കാലിഫോർണിയയിലെ (യു എസ്) സലിനാസിൽ 2016 ഇൽ നടന്ന പാറ്റ് യങ്സ് ത്രോവേഴ്സ് ക്ലാസ്സിക്കിൽ ആണ് സീമ അത് നേടിയത്.
ആദ്യകാല ജീവിതം
ഹരിയാനയിലെ സോണിപത് ജില്ലയിൽ കെഡ്‌വ ഗ്രാമത്തിലാണ് സീമ ജനിച്ചത്. പതിനൊന്നാം വയസിൽ തന്നെ സ്പോർട്സിൽ സജീവയായിരുന്ന സീമ ഹർഡിൽസിലും ലോങ്ങ് ജമ്പിലും ആയിരുന്നു ആദ്യം ശ്രദ്ധിച്ചിരുന്നത്. പിന്നീട് ആണ് ഡിസ്കസ് ത്രോയിലേക്ക് മാറിയത്. 2000 ഇൽ സാന്റിയഗോവിൽ നടന്ന ലോക ജൂനിയർ ചാമ്പ്യൻഷിപ്പിൽ കരസ്ഥമാക്കിയ സ്വർണ്ണ മെഡൽ സീമയ്ക്ക് മില്ലേനിയം ചയിൽഡ് എന്ന ചെല്ലപ്പേര് നൽകി. സോണിപത്തിലെ ഗവണ്മെന്റ് കോളേജിൽ ആയിരുന്നു സീമയുടെ വിദ്യാഭ്യാസം പൂർത്തിയാക്കിയത്.
അവലംബം
വർഗ്ഗം:1983-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ അത്ലറ്റുകൾ വർഗ്ഗം:ലോക അണ്ടർ 20 ചാമ്പ്യൻഷിപ്പിൽ മെഡൽ ജേതാക്കൾ വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
ഇന്ത്യൻ പാസ്പോർട്ട്
വിദേശയാത്രാ ആവശ്യങ്ങൾക്കായി, ഇന്ത്യൻ പൗരന്മാർക്ക്  പ്രസിഡനിറ്റ്ന്റെ നിർദ്ദേശപ്രകാരം നൽകപ്പെടുന്ന  പാസ്പോർട്ടാണ് ഇന്ത്യൻ പാസ്പോർട്ട് (ഇംഗ്ലീഷ്: Indian passport). പാസ്പോർട്ട് നിയമപ്രകാരം(1967), ഇന്ത്യൻ പാസ്പോർട്ടിന്റെ ഉടമസ്ഥന് വിദേശരാജ്യങ്ങൾ സന്ദർശിക്കുമ്പോൾ ഇന്ത്യൻ ദേശീയത തെളിയിക്കുന്ന തിരിച്ചറിയൽ രേഖയായി പാസ്പോർട്ട് പ്രയോജനപ്പെടുന്നു. പാസ്പോർട്ട് സേവ കേന്ദ്രം (Passport Service), വിദേശകാര്യമന്ത്രാലയത്തിൻ കീഴിലുള്ള പാസ്പോർട്ട് & വീസ്സ വിഭാഗം (Passport & Visa (CPV) Division) എന്നിവയ്ക്കാണ് പാസ്പോർട്ട് സംബന്ധിയായ വിഷയങ്ങളുടെ പ്രധാന ചുമതല. യോഗ്യരായ എല്ലാ ഇന്ത്യക്കാർക്കും, അവരവരുടെ അപേക്ഷ പ്രകാരം ഈ കേന്ദ്രങ്ങൾ പാസ്പോർട്ട് ലഭ്യമാക്കുന്നു. ഇന്ത്യയിലുടനീളമുള്ള 93 പാസ്പോർട്ട് ഓഫീസുകൾ, വിവിധ വിദേശരാജ്യങ്ങളിലായുള്ള 162 ഇന്ത്യൻ ഡിപ്ലോമാറ്റിൿ മിഷനുകൾ എന്നിവിടങ്ങളിൽനിന്ന് ഇന്ത്യൻ പാസ്പോർട്ട് ലഭ്യമാകുന്നു.
രൂപം
സാധാരണ ഇന്ത്യൻ പാസ്പോർട്ടുകൾ കടും നീലനിറത്തിലുള്ള പുറംചട്ടയോട്കൂടിയാണ് പുറത്തിറക്കുന്നത്. പുറം ചട്ടയിൽ സ്വർണ്ണവർണ്ണത്തിൽ ഇന്ത്യയുടെ ദേശീയ ചിഹ്നം ആലേഖനം ചെയ്തിരിക്കും. ഇതിനു മുകളിലായി "പാസ്പോർട്ട്" എന്നും, കീഴെയായി "റിപ്പബ്ലിൿ ഓഫ് ഇൻഡ്യ" എന്നും ഇംഗ്ലീഷ്, ഹിന്ദി ഭാഷകളിൽ എഴുതിയിരിക്കുന്നു. സാധാരണയായ് പാസ്പ്പോർട്ടിൽ 36 പേജുകളാണ് ഉണ്ടാകാറുള്ളത്, എങ്കിലും കൂടുതൽ യാത്രചെയ്യേണ്ടി വരുന്നവർക്ക് 60 പേജുകൾ ഉള്ള പാസ്പോർട്ടിന് അപേക്ഷിക്കാവുന്നതാണ്.
പാസ്പോർട്ട് കുറിപ്പ്
മറ്റ് രാജ്യഭരണാധികാരികളെ സംബോധനചെയ്തുകൊണ്ട് ഇന്ത്യൻ രാഷ്ട്രപതിയുടെ കുറിപ്പ്, പാസ്പോർട്ടിന്റെ ആദ്യ താളിൽ അച്ചടിച്ചിരിക്കുന്നു:These are to request and require in the Name of the President of the Republic of India all those whom it may concern to allow the bearer to pass freely without let or hindrance, and to afford him or her, every assistance and protection of which he or she may stand in need.
इसके द्वारा, भारत गणराज्य के राष्ट्रपति के नाम पर, उन सब से जिनका इस बात से सरोकार हो, यह प्रार्थना एवं अपेक्षा की जाती है कि वे वाहक को बिना रोक-टोक, आज़ादी से आने-जाने दें, और उसे हर तरह की ऐसी सहायता और सुरक्षा प्रदान करें जिसकी उसे आवश्यकता हो ।
ഇന്ത്യൻ പ്രസിഡന്റിന് വേണ്ടി ഈ താളിൽ പാസ്പോർട്ട് ഉദ്യോഗസ്ഥർ മുദ്രവെച്ച് ഒപ്പിടുന്നു.
നിരക്കുകൾ
ഇന്ത്യയിലെ സാധാരണ പാസ്പോർട്ടിന്റെ നിരക്കുകൾ:
ഇന്ത്യൻ പൗരന്മാർക്കുള്ള വിസ ആവശ്യകതകൾ
ഇടത്ത്‌|ലഘുചിത്രം|456x456ബിന്ദു|[[Visa requirements for Indian citizens{{legend|#002377|ഇന്ത്യ}}{{legend|#22b14c|വീസ ആവശ്യമില്ല}}{{legend|#b5e61d|വീസ എത്തിചേർന്ന ഉടൻ നൽകുന്നു}}{{legend|#61c7a1|ഇലക്ട്രോണിക് ഓദറൈസേഷൻ അല്ലെങ്കിൽ ഇ-വിസ}}{{legend|#ababab|മുൻകൂർ വിസ അനിവാര്യമാണ്}}]]
അവലംബം
വർഗ്ഗം:അന്താരാഷ്ട്ര യാത്രാ രേഖകൾ
കുവൈറ്റ് സിറ്റി
പേർഷ്യൻ ഉൾക്കടലിന്റെ തീരത്തുള്ള ജനാധിപത്യ രാജഭരണ രാജ്യമായ കുവൈറ്റിന്റെ തലസ്ഥാനവും രാജ്യത്തെ ഏറ്റവും വലിയ നഗരവുമാണ് കുവൈറ്റ് സിറ്റി (Kuwait City (Arabic: مدينة الكويت‎‎)) കുവൈറ്റിന്റെ രാഷ്ട്രീയവും സാസ്‌കാരികവും സാമ്പത്തികവുമായ കേന്ദ്രം കൂടിയാണ് കുവൈറ്റ് സിറ്റി. ആഗോള സാമ്പത്തിക വ്യവസ്ഥയുടെ ഒരു പ്രധാന ഘടകമായി പൊതുവിൽ കരുതപ്പെടുന്ന നഗരമാണ് (ഗ്ലോബൽ സിറ്റി, വേൾഡ് സിറ്റി, അൽഫ സിറ്റി, വേൾഡ് സെന്റർ) കുവൈറ്റ് സിറ്റി കുവൈറ്റ് ഇന്റർനാഷണൽ എയർപോർട്ട്, ഷുവൈക് പോർട്ട് ( മിന അൽ ഷുവൈക്), മിന അൽ അഹമദി (അഹമദി തുറമുഖം) എന്നിവയാണ് കുവൈറ്റ് സിറ്റിയുടെ വ്യാപാര, ഗതാഗത ആവശ്യങ്ങൾക്ക് ഉതകുന്നവ.
ആദ്യകാല ചരിത്രം
കുവൈറ്റിലെ ഒരു പട്ടണമായിരുന്ന ഇതിനെ ആധുനിക കുവൈറ്റ് സിറ്റിയായി സ്ഥാപിച്ചത് 1613ലാണ്. ഇന്നത്തെ സൗദി അറേബ്യയുടെ ഭാഗമായ റിയാദ്, അൽ ഖസീം, ഹായിൽ എന്നീ പ്രദേശങ്ങൾ അടങ്ങിയ പഴയ നജ്ദിലുണ്ടായിരുന്ന അറബ് വംശമായ ബനീ ഉത്ബ ഗോത്രമായിരുന്നു 1716ൽ കുവൈറ്റ് സിറ്റിയിൽ വസിച്ചിരുന്നത്. ബനീ ഉത്ബ ഗോത്രക്കാർ ഇവിടെ വരുന്ന കാലത്ത് ഏതാനും മത്സ്യത്തൊഴിലാളികൾ മാത്രം വസിക്കുന്ന പ്രദേശമായിരുന്നു. പ്രധാനമായും മത്സ്യ ബന്ധന ഗ്രാമമായാണ് ഇവിടം പ്രവർത്തിച്ചിരുന്നത്. പതിനെറ്റാം നൂറ്റാണ്ടിൽ കുവൈറ്റ് ഏറെ അഭിവൃദ്ധി പ്രാപിച്ചു. അതിവേഗം പ്രമുഖ വാണിജ്യ കേന്ദ്രമായി മാറി. ഇന്ത്യ, മസ്‌ക്കറ്റ്, ബാഗ്ദാദ്, അറേബ്യ എന്നീ രാജ്യങ്ങളുമായി ചരക്ക് നീക്കത്തിനുള്ള പ്രധാന കേന്ദ്രമായി കുവൈറ്റ് മാറി. 1700കളുടെ മധ്യത്തോടെ, പേർഷ്യൻ ഗൾഫിൽ നിന്ന് സിറിയയിലെ അലെപ്പോയിലേക്കുള്ള ഏറ്റവും വലിയ വാണിജ്യ റൂട്ടായി കുവൈറ്റ് മാറുകയുണ്ടായി. 1775-1779 ൽ പേർഷ്യൻ സൈന്യം ബസറ വളഞ്ഞപ്പോൾ, ഇറാഖി വ്യാപാരികൾ കുവൈറ്റിൽ അഭയം തേടി, ഇത് കുവൈറ്റിൽ ബോട്ട് നിർമ്മാണത്തിനും വ്യാപാര പ്രവർത്തനങ്ങൾ വ്യാപിക്കാനും ഇടയാക്കി.. അതിന്റെ ഫലമായി, കുവൈറ്റിന്റെ സമുദ്രം വഴിയുള്ള വാണിജ്യം അഭിവൃദ്ധി പ്രാപിച്ചു. 1775നും 1779നും ഇടയിൽ ബാഗ്ദാദ്, അലെപ്പോ, പുരാതന ഗ്രീക്ക് നഗരമായ സ്മിർന, കോൺസ്റ്റാന്റിനോപ്പിൾ വഴിയുള്ള ഇന്ത്യൻ കച്ചവട യാത്രാ റൂട്ട് കുവൈറ്റിലേക്ക് തിരിച്ചുവിട്ടു. 1792ൽ ഈസ്റ്റ് ഇന്ത്യാ കമ്പനിയും കുവൈറ്റിലേക്ക് തിരിഞ്ഞു. കുവൈറ്റ്, ഇന്ത്യ, ആഫ്രിക്കയുടെ കിഴക്കൻ തീര കടൽ റൂട്ടുകൾ ഈസ്റ്റ് ഇന്ത്യ കമ്പനി സുരക്ഷിതമാക്കി. 1779ൽ പേർഷ്യക്കാർ ബസറയിൽ പിൻവലിഞ്ഞതിന് ശേഷം, കുവൈറ്റ് ബസറയിൽ നിന്നുള്ള വ്യാപാരം വീണ്ടും ആകർഷിക്കാൻ തുടങ്ങി. പേർഷ്യൻ ഗൾഫ് മേഖലയിലെ ബോട്ട് നിർമ്മാണത്തിന്റെ കേന്ദ്രമായിരുന്നു കുവൈറ്റ്. പതിനെട്ടാം നൂറ്റാണ്ടിന്റെ അവസാനത്തിലും പത്തൊമ്പതാം നൂറ്റാണ്ടിലും കുവൈറ്റിൽ നിർമ്മിച്ച കപ്പൽ നിർമ്മാണത്തിനുള്ള ഉപകരണങ്ങൾ ഇന്ത്യ, കിഴക്കൻ ആഫ്രിക്ക, ചെങ്കടൽ എന്നിവയിലൂടെയള്ള വ്യാപാര ആവശ്യങ്ങൾക്കായി കൊണ്ടുപോയി. കുവൈറ്റ് കപ്പൽ ഉപകരണങ്ങൾ ഇന്ത്യൻ മഹാ സമുദ്രത്തിൽ മുഴുവൻ ഏറെ പ്രസിദ്ധമായിരുന്നു. പതിനെട്ടാം നൂറ്റാണ്ടിന്റെ രണ്ടാം മധ്യത്തിലുണ്ടായ പ്രാദേശിക ഭൂരാഷ്ട്രതന്ത്രം കലഹങ്ങൾ കുവൈറ്റിന്റെ സാമ്പതതിക ഉന്നമനം വർദ്ധിപ്പിച്ചു. പതിനെട്ടാം നൂറ്റാണ്ടിന്റെ അവസാനത്തിൽ ഉണ്ടായ ബസറയിലെ അസ്ഥിരത കുവൈറ്റിനെ അഭിവൃദ്ധിപ്പെടുത്തി. പതിനെട്ടാം നൂറ്റാണ്ടിന്റെ അവസാനത്തിൽ ഓട്ടോമൻ സർക്കാരിന്റെ പീഡനത്തിൽ നിന്ന് രക്ഷപ്പെട്ട ബസറയിലെ വ്യാപാരികൾ ഭാഗീകമായെങ്കിലും കുവൈറ്റിൽ തന്നെ പ്രവർത്തിച്ചു. പേർഷ്യൻ ഗൾഫിലെ മികച്ച നാവികരെന്ന ഒരു മതിപ്പ് കുവൈറ്റ് നേടിയെടുത്തിരുന്നു. കുവൈറ്റിന്റെ ഏഴാമത്തെ ഭരണാധികാരിയായിരുന്ന മുബാറക് അൽ സബാഹിന്റെ കാലഘട്ടത്തിൽ കുവൈറ്റിനെ 'ഗൾഫിലെ മാർസില്ലെസ്'( "Marseilles of the Gulf") എന്ന പേരിൽ വിളിക്കാൻ തുടങ്ങിയിരുന്നു. രാജ്യത്തിന്റെ സാമ്പത്തിക ഭദ്രത വിവിധ തരം ആളുകളെ രാജ്യത്തേക്ക് ആകർഷിക്കാൻ തുടങ്ങിയതായിരുന്നു ഇതിന് കാരണം.
അവലംബം
വർഗ്ഗം:കുവൈറ്റ്‌
അവഞ്ചേഴ്‌സ് കോമിക്സ്
മാർവൽ കോമിക്സ് പ്രസിദ്ധീകരിച്ച അമേരിക്കൻ കോമിക്ക് പുസ്തകങ്ങളിൽ പ്രത്യക്ഷപ്പെടുന്ന സൂപ്പർഹീറോകളുടെ ഒരു സാങ്കൽപ്പിക ടീമാണ് അവഞ്ചേഴ്‌സ്.
അനുരാധ ദേവി തൊക്ചൊം
ഒരു ഇന്ത്യൻ വനിതാ ഹോക്കി താരമാണ് അനുരാധ തൊക്ചൊം  (ജനനം ഫെബ്രുവരി 2, 1989). മണിപ്പൂരിൽ നിന്നുള്ള ഇവർ ഒരു മുന്നേറ്റനിരക്കാരിയായാണ് കളിക്കുന്നത്.നിലവിലെ ഇന്ത്യൻ ഹോക്കി ടീമിലെ ഏറ്റവും പരിചയസമ്പത്തുള്ള താരങ്ങളിലൊരാളായ ഇവർ 80 ലേറെ അന്തരാഷ്ട്ര മത്സരങ്ങൾ രാജ്യത്തിനു വേണ്ടി കളിച്ചിട്ടുണ്ട്. 36 വർഷത്തിനു ശേഷം 2016ലെ റിയോ ഒളിംമ്പിക്സിനു യോഗ്യത നേടിയ ഇന്ത്യൻ ടീമിൽ അംഗമാണ്.
ജീവിതഗതി
26 ആം വയസിലാണ് പോസ്റ്റീരിയർ ഹോക്കി അക്കാദമിയിൽ അനുരാധ പരിശീലനത്തിനു പോയത്. പക്ഷേ അതിനു മുൻപ് തന്നെ അവർ എട്ടോളം ദേശീയ ഹോക്കി മത്സരത്തിൽ പങ്കെടുത്ത് പ്രകടനം കാഴ്ച്ച വച്ചിരുന്നു. 2014-15 ലെ വനിതാ എഫ് ഐ എച്ച് വേൾഡ് ലീഗിനു ശേഷം നല്ല ആത്മവിശ്വാസത്തിലാണ് എന്നു കോച്ചായ മതിയാസ് അഹ്രിൻ പറഞ്ഞിരുന്നു എന്നു ക്യാമ്പിന്റെ അവസ്ഥയെ കുറിച്ച് പറയുമ്പോൾ അനുരാധ പറഞ്ഞിരുന്നു. പുതിയ പരിശീലകന്റെ കീഴിലുള്ള പഠന സമയമാണിത് എന്നും അവർ കൂട്ടിച്ചേർത്തു. ഞങ്ങളിപ്പോൾ വളരെ ആത്മവിശ്വാസത്തിലാണെന്നും എതിരാളികളുടെ പ്രതിരോധം തകർക്കുമെന്നും അനുരാധ പറഞ്ഞു. ലീഗ് സെമിഫൈനലിൽ അഞ്ചാം സ്ഥാനം കരസ്ഥമാക്കി ഒളിമ്പിക്സിൽ മുപ്പത്തിയാറ് വർഷങ്ങൾക്ക് ശേഷം യോഗ്യത നേടി.
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ വനിത ഹോക്കി കളിക്കാർ വർഗ്ഗം:മണിപ്പൂർ നിന്നുള്ള ഫീൽഡ് ഹോക്കി താരങ്ങൾ വർഗ്ഗം:1989-ൽ ജനിച്ചവർ വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ വർഗ്ഗം:മണിപ്പൂർ നിന്നുള്ള കായികതാരങ്ങൾ
കരോളിന മാരിൻ
സ്പാനിഷ്കാരിയായ ബാഡ്മിന്റൺ കളിക്കാരിയാണ് കരോളിന മാരിൻ(ജ: 15 ജൂൺ 1993) .2015 ലെയും 2015 ലെയും ലോക വനിതാ ചാമ്പ്യനുമാണ് മാരിൻ .ലോക റാങ്കിങിൽ ഒന്നാം സ്ഥാനത്തുള്ള മാരിൻ റയോ ഒളിമ്പിക്സിൽ സ്വർണ്ണം നേടി. ഭാരതത്തിന്റെ പി. വി. സിന്ധുവിനെയാണ് അവർ തോത്പിച്ചത്.
അവലംബം
വർഗ്ഗം:ബാഡ്മിന്റൺ കളിക്കാർ വർഗ്ഗം:സ്ത്രീകൾ വർഗ്ഗം:1993-ൽ ജനിച്ചവർ വർഗ്ഗം:ജൂൺ 13-ന് ജനിച്ചവർ വർഗ്ഗം:സ്പെയിൻ
ദി അഡോറേഷൻ ഓഫ് ഗോൾഡൻ കാഫ്
നിക്കോളാസ് പൌസിൻ 1633-1634 നും ഇടയിൽ വരച്ച എണ്ണച്ചായാചിത്രമാണ് ദി അഡോറേഷൻ ഓഫ് ഗോൾഡൻ കാഫ്. പുറപ്പാട് പുസ്തകത്തിലെ 32-‍ാ‍ം അധ്യായത്തിൽ നിന്ന് ഇസ്രായേല്യർ സ്വർണ്ണ കാളക്കുട്ടിയെ ആരാധിക്കുന്നതിനെ ഇതിൽ ചിത്രീകരിച്ചിരിക്കുന്നു. റോമിലെ പൗസിന്റെ പ്രധാന സ്പോൺസറായ കാസിയാനോ ഡാൽ പോസോയുടെ കസിൻ, അമാഡിയോ ഡാൽ പോസോ, ടൂറിനിലെ മാർഷെസ് ഡി വോഗേര നിയോഗിച്ച ഒരു ജോഡി പെയിന്റിംഗുകളുടെ ഭാഗമായാണ് ഈ ചിത്രം നിർമ്മിച്ചത് (മറ്റൊന്ന് ദി ക്രോസിംഗ് ഓഫ് ദി റെഡ് സീ). 1685 ആയപ്പോഴേക്കും ഈ ജോഡി ചിത്രങ്ങൾ ഷെവലിയർ ഡി ലോറൈന്റെ കൈവശമെത്തുകയും 1710-ൽ ബെനിഗ്നെ ഡി റാഗോയിസ് ഡി ബ്രെറ്റൻ‌വില്ലേഴ്സ് അവ വാങ്ങുകയും ചെയ്തു. 1741-ൽ അവയെ സാമുവലിൽ നിന്ന് റാഡ്നോറിന്റെ ആദ്യത്തെ ഏൾ ഓഫ് റാഡ്നോർ വില്യം ബവേറിയുടെ മകൻ സർ ജേക്കബ് ബവേറി വാങ്ങി. അന്നുമുതൽ 1945 വരെ ഈ ജോഡിയുടെ ഉടമസ്ഥതയിലുള്ള ഏൾസ് ഓഫ് റാഡ്നറിൽ നിന്ന് ദി അഡോറേഷൻ ഓഫ് ഗോൾഡൻ കാഫ് 10,000 ഡോളറിന് ലണ്ടനിലെ നാഷണൽ ഗാലറി വാങ്ങി. ഇതിൽ പകുതിവില ആർട്ട് ഫണ്ട് സംഭാവന ചെയ്തു. (ദി ക്രോസിംഗ് ഓഫ് ദി റെഡ് സീ 1945-ലെ അതേ വിൽപ്പനയിലാണ് നാഷണൽ ഗാലറി ഓഫ് വിക്ടോറിയ വാങ്ങിയത്.) ഇത് ഇപ്പോൾ നാഷണൽ ഗാലറിയുടെ റൂം 19 ൽ തൂക്കിയിരിക്കുന്നു. അവിടെ പൌസിന്റെ ദി അഡോറേഷൻ ഓഫ് ദി ഷെപ്പേർഡ്സ് 2011 ജൂലൈ 17 ന് റെഡ് സ്പ്രേ പെയിന്റ് ഉപയോഗിച്ച് നശിപ്പിച്ചിരുന്നു.
പുറത്തേക്കുള്ള കണ്ണികൾ
വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
സംവരണം ഇന്ത്യയിൽ
സാമൂഹ്യപരമായും വിദ്യാഭ്യാസപരമായും പിന്നോക്കം നിൽക്കുന്ന സമുദായങ്ങളുടെ ശാക്തീകരണം ഉദ്ദേശിച്ചാണ് സംവരണം വിഭാവനം ചെയ്തിരിക്കുന്നത്. സംവരണം സാമൂഹിക പദവിയും സാമ്പത്തിക സുരക്ഷിതത്വമുള്ള, വിദ്യാഭ്യാസ പുരോഗതിയും അവസര സമത്വവുമുള്ള, അധികാരത്തിൽ പങ്കാളിത്തവും കെട്ടുറപ്പുമുള്ള ഒരു ജനവിഭാഗത്തെയും സാമൂഹത്തെയും തലമുറയേയും സൃഷ്ടിക്കുന്നതിന് വേണ്ടിയാണ്.
ഇന്ത്യൻ പൊതുവിദ്യാഭ്യാസ സ്ഥാപനങ്ങളിലും സർക്കാർ തൊഴിൽ മേഖലകളിലും സംവരണം ഏർപ്പെടുത്തിയത് ചരിത്രത്തിലുടനീളം അനീതിക്കിരയായ പിന്നോക്ക ജനവിഭാഗങ്ങൾക്ക് അധികാര പങ്കാളിത്തവും പൊതുരംഗങ്ങളിലേക്കുള്ള പ്രാപ്യത വർധിപ്പിക്കാനും ഉദ്ദേശിച്ചാണ്. നിയമനിർമ്മാണസഭകളിലെ സീറ്റുകൾ, സർക്കാർ ഉദ്യോഗങ്ങൾ, ഉന്നത വിദ്യാഭാസസ്ഥാപനങ്ങളിലെ സീറ്റുകൾ എന്നിങ്ങനെയുള്ള വിവിധതലങ്ങളിൽ നിശ്ചിതശതമാനം സംവരണം ചെയ്ത്കൊണ്ട്, പ്രാതിനിധ്യത്തിന് അവസരമൊരുക്കുന്ന രീതിയിലാണ് ഇന്ത്യയിലെ സംവരണവ്യവസ്ഥ. സർക്കാർ മാനദണ്ഡപ്രകാരം 27% ഒ.ബി.സി, 15% എസ്.സി, 7.5% എസ്.ടി എന്നിങ്ങനെയാണ് അധ്യാപകനിയമനം നടപ്പിലാക്കേണ്ടത്.
സാമൂഹ്യവും വിദ്യാഭ്യാസപരവുമായി പിന്നാക്കം നിൽക്കുന്ന സമുദായങ്ങൾക്ക് (എസ്.ഇ.ബി.സി) സംസ്ഥാനത്തെ ഹയർസെക്കന്ററി കോഴ്സുകൾക്ക് 28% സീറ്റുകളിലും, വൊക്കേഷണൽ ഹയർസെക്കന്ററി കോഴ്സുകൾക്ക് 30% സീറ്റുകളിലും സംവരണം നൽകുന്നു. ആർട്സ് & സയൻസ് കോളേജുകളിൽ 20% സംവരണം ആണ് അനുവദിക്കുന്നത്.
ചരിത്രം
ഇന്ത്യയിലെ വിവിധ സമുദായങ്ങളുടെ പിന്നോക്കാവസ്ഥ പഠിക്കുവാനും നിർദേശങ്ങൾ സമർപ്പിക്കുവാനും സർക്കാർ വിവിധ കമ്മീഷനുകൾ നിയോഗിച്ചിട്ടുണ്ട്.
സംവരണം പ്രയോഗത്തിൽ
മണ്ഡൽ കമ്മിഷൻ 1989ൽ സമർപ്പിച്ച റിപ്പോർട്ട് പ്രയോഗത്തിൽ വന്നത് 2006ൽ മാതൃമാണ്. ഈ റിപ്പോർട്ടിനെതിരെ നടന്ന പ്രതിഷേധം 'മണ്ഡൽ- കമണ്ഡൽ' സമരങ്ങൾ എന്നാണ് അറിയപ്പെടുന്നത്. സവർണ സംഘടനകൾ എതിർത്ത മറ്റു പിന്നാക്ക വിഭാഗക്കാർക്കുള്ള സംവരണം പല കടമ്പകൾ കടന്നാണ് നടപ്പാക്കാൻ സാധിച്ചത്. മണ്ഡൽ കമ്മീഷൻ പുറത്തുകൊണ്ടുവന്ന യാഥാർഥ്യങ്ങൾ ഓ ബി സി രാഷ്ട്രീയ ഉണർവിന്  കാരണമായി. തങ്ങളുടെ വോട്ട് ബാങ്ക് രാഷ്ട്രീയത്തിന് വെല്ലുവിളിയായ മണ്ഡൽ റിപ്പോർട്ടിനെതിരെ, ഹൈന്ദവരെ ഒരുമിച്ചു നിർത്താൻ ബി ജെ പി രാം മന്ദിർ വിവാദം ഉയർത്തുകയും ബാബരി മസ്ജിദിന്റെ തകർച്ചക്ക് വേണ്ടിയുള്ള രഥയാത്ര ആരംഭിക്കുകയും ചെയ്തു.
സംവരണ ക്രമക്കേടുകൾ
2019ലെ 103ാം ഭരണഘടന ഭേദഗതിയനുസരിച്ചാണ് സാമ്പത്തികമായി പിന്നാക്കം നിൽക്കുന്ന വ്യക്തികൾക്ക് സംവരണം ഏർപ്പെടുത്തിയത്. കേവലം വ്യക്തിയുടെയും കുടുംബത്തിന്റെയും സാമ്പത്തികസ്ഥിതി പരിഗണിച്ച്, വിശകലന സർവേകളുടെ പിൻബലമില്ലാതെ നടപ്പാക്കിയ സാമ്പത്തിക സംവരണം പാർലമെന്റിൽ ബഹുഭൂരിപക്ഷത്തിന്റെ പിന്തുണയോടുകൂടി നടപ്പാക്കിയത് ഭരണഘടനാ തത്വങ്ങളെ വെല്ലുവിളിച്ചാണ്.
റാണി റാം‌പാൽ
റാണി റാം‌പാൽ (ഡിസംബർ 4, 1994), ഇന്ത്യൻ ഫീൾഡ് ഹോക്കി കളിക്കാരിയാണ്. 2010 ലെ ലോകകപ്പ് ഹോക്കിയിൽ പങ്കെടുത്ത ഏറ്റവും പ്രായം കുറഞ്ഞ കളിക്കാരിയായിരുന്നു റാണി. അന്ന് റാണിക്ക് 15 വയസായിരുന്നു.
ആദ്യകാല ജീവിതം
ഹരിയാനയിലെ കുരുക്ഷേത്ര ജില്ലയിലെ ഷഹാബാദ് മർക്കണ്ഡയിൽ 1994 ഡിസംബർ 4 നാണ് റാണി ജനിച്ചത്. സാമ്പത്തികമായി പിന്നോക്കം നിൽക്കുന്ന കുടുംബമായിരുന്നു റാണിയുടേത്. അവരുടെ അച്ഛൻ ഒരു കാളവണ്ടിക്കാരനായിരുന്നു. 2003 ഇൽ ആണ് റാണി ഹോക്കിയിലേക്ക് വന്നത്. ശഹ്ബാദ് ഹോക്കി അക്കാദമിയിൽ ദ്രോണാചാര്യ അവാർഡ് ജേതാവായ ബൽദേവ് സിംഗിന്റെ കീഴിലായിരുന്നു അഭ്യാസം. റാണി അതൊരു തൊഴിലായി കണ്ട് ചെയ്യാൻ തുടങ്ങിയപ്പോൾ ഒരു പ്രൈവറ്റ് സ്പോർട്സ് സംഘടനയായ ഗോ സ്പോർട്സ് ഫൗണ്ടേഷൻ അവർക്ക് സാമ്പത്തികവും അല്ലാത്തതുമായ സഹായങ്ങൾ ചെയ്തു കൊടുക്കാൻ തുടങ്ങി. റാണിയുടെ സ്വപ്നങ്ങൾ സഫലമാക്കാൻ തക്ക സാമ്പത്തികം അവരുടെ കുടുംബത്തിനില്ല എന്നു മനസ്സിലാക്കിയത് കൊണ്ടാണ് അവർ ഇങ്ങനൊരു സഹായം ചെയ്തത്.
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1994-ൽ ജനിച്ചവർ വർഗ്ഗം:ഹരിയാനയിൽ നിന്നുള്ള ഫീൽഡ് ഹോക്കി താരങ്ങൾ വർഗ്ഗം:ഇന്ത്യൻ വനിത ഹോക്കി കളിക്കാർ വർഗ്ഗം:ഹോക്കിയിൽ ഏഷ്യൻ ഗെയിംസ് മെഡൽ ജേതാക്കൾ വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
തമാശ (നോവൽ)
1967 ൽ പ്രസിദ്ധീകരിച്ച മിലാൻ കുന്ദേരയുടെ ആദ്യ നോവലാണ് തമാശ (Czech: Žert, Eng: The Joke).
കഥാസംഗ്രഹം
കഥാപാത്രങ്ങളെ ശക്തമായി സ്വാധീനിക്കുന്ന നിരവധി തമാശകൾ ഉൾക്കൊള്ളുന്നതാണ് നോവലാണിത്. ലുഡ്‌വിക് ജാൻ, ഹെലീന സെമൻ‌കോവ്, കോസ്റ്റ്ക, ജറോസ്ലാവ് എന്നിവരുടെ നാല് വീക്ഷണകോണുകളിൽ നിന്നാണ് കഥ പറയുന്നത്. മൊറാവിയൻ നാടോടി ജീവിതശൈലിയിൽ നിന്നും അഭിനന്ദനങ്ങളിൽ നിന്നും മാറുന്നതാണ് ജറോസ്ലാവിന്റെ തമാശ. ക്രിസ്തുമത വിശ്വായിയായതു കാരണം കമ്മ്യൂണിസ്റ്റ് പാർട്ടിയിൽ നിന്ന് സ്വയം പിരിഞ്ഞ കോസ്റ്റ്ക, ലുഡ്വിക്കിന്റെ എതിർസ്ഥാനമായി പ്രവർത്തിക്കുന്നു. ലുഡ്‌വിക്കിന്റെ ഇരയായി ഹെലീന പ്രവർത്തിക്കുന്നു. പാർട്ടി അനുഭാവികളുടെ ഗൗരവത്തെക്കുറിച്ചുള്ള ആക്ഷേപഹാസ്യമാണിത്. പാർട്ടിയുടെ പോരായ്മകൾ ലുഡ്‌വിക് പ്രകടിപ്പിക്കുകയും പ്രതികാരത്തിനും വീണ്ടെടുപ്പിനുമുള്ള തന്റെ തിരയലിൽ ഗൂഡോലോചന നടത്തുകയും ചെയ്യുന്നു.
1965 പ്രാഗിൽ എഴുതിയതും 1967 ൽ ചെക്കോസ്ലോവാക്യയിൽ ആദ്യമായി പ്രസിദ്ധീകരിച്ചതുമായ നോവൽ 1950 കളുടെ തുടക്കത്തിൽ തന്റെ ജീവിതത്തെ മാറ്റിമറിച്ച തമാശയിലേക്ക് ലുഡ്‌വിക് ജാൻ തിരിഞ്ഞുനോക്കിയാണ് നോവൽ ആരംഭിക്കുന്നത്. പാർട്ടിയെ പിന്തുണച്ച, തമാശക്കാരനും ജനപ്രിയനുമായ ഒരു വിദ്യാർത്ഥിയായിരുന്നു ലുഡ്‌വിക്. അദ്ദേഹത്തിന്റെ മിക്ക സുഹൃത്തുക്കളെയും പോലെ രണ്ടാം ലോക മഹായുദ്ധാനന്തര ചെക്കോസ്ലോവാക്യയിലെ കമ്മ്യൂണിസ്റ്റ് ഭരണകൂടത്തിന്റെ ആവേശകരമായ പിന്തുണക്കാരനായിരുന്നു ലുഡ്‌വിക്കും. വേനൽക്കാല അവധിക്കാലത്ത് തന്റെ ക്ലാസിലെ ഒരു പെൺകുട്ടിക്ക് തമാശയ്ക്ക് അദ്ദേഹം ഒരു പോസ്റ്റ്കാർഡ് എഴുതുന്നു.പുതിയ ഭരണകൂടത്തോടുള്ള അവളുടെ പ്രതീക്ഷ വളരെ ഗൗരവമായാണ് ലുഡ്‌വിക് കണ്ടത്. മാർക്‌സിസത്തിന്റെ ആരോഗ്യകരമായ ചൈതന്യത്തിലൂടെയും അതിലൂടെ നിറഞ്ഞുനിൽക്കുന്ന ശുഭാപ്തിവിശ്വാസികളായ ചെറുപ്പക്കാരെക്കുറിച്ച് അദ്ദേഹത്തിന് ആവേശകരമായ ഒരു കത്ത് അയച്ചതിനാൽ പോസ്റ്റ്കാർഡിൽ അദ്ദേഹം മറുപടി നൽകുന്നു. "ശുഭാപ്തിവിശ്വാസം മനുഷ്യരാശിയുടെ കറുപ്പ്! ആരോഗ്യകരമായ ഒരു ആത്മാവ് വിഡ്ഢിത്തത്തിന്റെ നാറ്റം! ട്രോട്‌സ്കി ദീർഘനേരം ജീവിക്കുക". പോസ്റ്റ്കാർഡിൽ പ്രകടിപ്പിച്ച വികാരത്തിലെ നർമ്മം അദ്ദേഹത്തിന്റെ സഹപ്രവർത്തകരും സഹ-യുവ നേതാക്കളും കണ്ടില്ല. എന്നാൽ പാർട്ടിയിൽ നിന്നും കോളേജിൽ നിന്നും പുറത്താക്കപ്പെട്ടതായും ചെക്ക് മിലിട്ടറിയുടെ ഒരു ഭാഗത്തേക്ക് മാറ്റിയതായും ലുഡ്‌വിക് കണ്ടെത്തി. അവിടെ ആരോപണവിധേയരായ അട്ടിമറി പ്രവർത്തനങ്ങൾക്ക് ബ്രിഗേഡുകൾ രൂപീകരിക്കുകയും അടുത്ത കുറച്ച് വർഷങ്ങൾ ഖനികളിലെ ജോലിയിലേർപ്പെടുകയും ചെയ്തു.
അനുരൂപീകരണം
1968-ൽ ചെക്ക് ന്യൂ വേവ് സംവിധായകൻ ജറോമിൽ ജിറെയുടെ ഒരു സിനിമയായി തമാശ രൂപാന്തരപ്പെട്ടു,. പക്ഷേ പ്രാഗ് വസന്തം അവസാനിച്ച വാർസോ ഉടമ്പടി ആക്രമണത്തെത്തുടർന്ന് ഈ ചിത്രം ഉടൻ തന്നെ നിരോധിക്കപ്പെടുകയും ചെയ്തു. സെറിബ്രൽ കാസ്റ്റിക് ആൽബത്തിലെ "ദി ജോക്ക്" എന്ന ഗാനത്തിലാണ് തമാശ നോവൽ പരാമർശിച്ചത്.
ഇംഗ്ലീഷിലേക്കുള്ള വിവർത്തനം
നോവലിന്റെ 1969 ലെ ഇംഗ്ലീഷ് ഭാഷാ പതിപ്പിനോട് മിലാൻ കുന്ദേര അതൃപ്തി പ്രകടിപ്പിച്ചു. ഇത് ചില ഭാഗങ്ങൾ ഒഴിവാക്കി അധ്യായങ്ങളുടെ ക്രമീകരണത്തിൽ മാറ്റം വരുത്താനിടയായി. 1982 ൽ മൈക്കൽ ഹെൻ‌റി ഹെയ്‌മിന്റെ ഒരു പുതിയ വിവർത്തനം പ്രത്യക്ഷപ്പെട്ടു, അതിനെ മിലാൻ കുന്ദേര "സാധുതയുള്ളതും ആധികാരികവുമായ ആദ്യത്തെ പതിപ്പ്" എന്ന് വിശേഷിപ്പിച്ചു. എന്നാൽ ഒടുവിൽ ഈ വിവർത്തനത്തിലും അദ്ദേഹം അസംതൃപ്തനായി. 1992 ൽ പ്രസിദ്ധീകരിച്ച ഒരു "കൃത്യമായ പതിപ്പ്" സൃഷ്ടിക്കുന്നതിന് മേൽനോട്ടം വഹിച്ചു.
അനുബന്ധം
വർഗ്ഗം:നോവലുകൾ
കലിപ്പ് (ചലച്ചിത്രം)
2019 ൽ പുറത്തിറങ്ങിയ ഒരു ഇന്ത്യൻ മലയാളം ത്രില്ലർ ചലച്ചിത്രമാണ് കലിപ്പ് (Kalippu). ജെസ്സൻ ജോസഫ് തിരക്കഥ രചിച്ച് സംവിധാനം ചെയ്ത ചിത്രം നിർമ്മിച്ചത് ഹൈമാസ്റ്റ് സിനിമാസ് ആണ്. അനസ്സ് സൈനുദ്ദീൻ, ജെഫിൻ (കുംകി ഫെയിം), അരുൺഷാജി, തട്ടകം ഷെമീർ, അഭി, ബാലാസിംഗ്, ഷോബി തിലകൻ, ഷാലി കയ്യൂർ, സലാഹ്, കലാശാല ബാബു, ടോണി, സാജൻ പള്ളുരുത്തി എന്നിവരാണ് ചിത്രത്തിലെ പ്രധാനകഥാപാത്രങ്ങളെ അവതരിപ്പിക്കുന്നവർ.
സംഗ്രഹം
സാധാരണക്കാരന് നീതി ലഭിക്കാനുള്ള എല്ലാവഴികളും അടയുമ്പോൾ നിയമവ്യവസ്ഥിതികളെ വെല്ലുവിളിക്കേണ്ടി വരുന്ന ഒരു കൂട്ടം ചെറുപ്പക്കാരുടെ കഥയാണ് കലിപ്പ് എന്ന കോമഡി ത്രില്ലർ.
റിലീസ്
2019 മെയ് 10ന് ഈ ചിത്രം തിയേറ്ററുകളിൽ പ്രദർശനത്തിനെത്തി.
പുറത്തേക്കുള്ള കണ്ണികൾ
വർഗ്ഗം:പുറത്തിറങ്ങാനിരിക്കുന്ന മലയാളചലച്ചിത്രങ്ങൾ
നെൽസൺ മണ്ടേലയുടെ മരണം
2013 ഡിസംബർ 5 ന് നെൽസൺ മണ്ടേല അന്തരിച്ചു. നീണ്ടുനിന്ന ശ്വാസകോശ സംബന്ധമായ അണുബാധമൂലമാണ് അന്ത്യംസംഭവിച്ചത്. ദക്ഷിണാഫ്രിക്കയുടെ ജനാധിപത്യത്തിലൂടെ തിരഞ്ഞെടുക്കപ്പെട്ട  ആദ്യപ്രസിഡന്റായിരുന്നു മണ്ടേല. രാജ്യത്തിന്റെ കറുത്ത വർഗ്ഗക്കാരനായ ആദ്യതലവനും അദ്ദേഹമായിരുന്നു. പ്രാദേശികസമയം 20:50 (യുടിസി+2) ന് ജോഹനാസ്ബെർഗ്ഗിലെ ഹോഗ്ടണ്ണിലുള്ള അദ്ദേഹത്തിന്റെ വസതിയിൽവച്ച് കുടുംബാംഗങ്ങളുടെ സാന്നിദ്ധ്യത്തിലായിരുന്നു അന്ത്യം. അപ്പോഴത്തെ പ്രസിഡന്റായിരുന്ന ജേക്കബ് സുമയാണ് അന്ത്യം ഔദ്യോഗികമായി പ്രഖ്യാപിച്ചത്. ലോകത്തിലെ വിവിധ ഭാഗങ്ങളിൽനിന്നുള്ള സർക്കാരുകളുടെയും സംഘടനകളുടെയും വ്യക്തികളുടെയും പ്രതികരണങ്ങൾ അന്താരാഷ്ട്ര ശ്രദ്ധപിടിച്ചുപറ്റി.
ദക്ഷിണാഫ്രിക്ക ഔദ്യോഗികമായി പത്തുദിവസത്തെ ദു:ഖാചരണം പ്രഖ്യാപിച്ചു. ഈ ദിവസങ്ങളിൽ രാജ്യത്തിന്റെ വിവിധ ഭാഗങ്ങളിൽ അനുശോചനച്ചടങ്ങുകൾ നടന്നു. ഔദ്യോഗിക അനുശോചനച്ചടങ്ങ് ജോഹനാസ്ബെർഗ്ഗിലെ എഫ്എൻബി സ്റ്റേഡിയത്തിൽവ ച്ചാണ് നടന്നത്. അതിശക്തമായ തണുപ്പും മഴയും ഗതാഗത തടസ്സങ്ങളും കാരണം സ്റ്റേഡിയത്തിന്റെ മുക്കാൽഭാഗമേ നിറഞ്ഞിരുന്നുള്ളു. അദ്ദേഹത്തിന്റെ ഭൌതികശരീരം പ്രിറ്റോറിയയിലെ യൂണിയൻകെട്ടിടത്തിലാണ്  ഡിസംബർ 11 മുതൽ 13 വരെ സൂക്ഷിച്ചത്. ഔദ്യോഗിക ശവസംസ്കാരം 15 ഡിസംബർ 2013 ന് ഈസ്റ്റേൺ കേപ് പ്രവിശ്യയിലുള്ള ക്വുന്നുവിൽ നടത്തി.
6 ഡിസംബർ 2013 ന് പ്രാദേശികസമയം 23:45 ന്  അപ്പോഴത്തെ പ്രസിഡന്റായ ജേക്കബ് സുമ ഔദ്യോഗികമായി ദേശീയ ടെലിവിഷനിൽ മണ്ടേലയുടെ അന്ത്യം‌ സ്ഥിരീകരിച്ച് പ്രഖ്യാപനം നടത്തി.
ഔദ്യോഗിക ശവസംസ്കാര ചടങ്ങുകൾ
ലഘുചിത്രം|240x240ബിന്ദു|Members of the public paying their respects outside Mandela's Houghton home. ലഘുചിത്രം|240x240ബിന്ദു|South African flag flying half-mast outside Drakenstein Correctional Centre where Mandela was imprisoned from 1988 to his release in 1990. ലഘുചിത്രം|360x360ബിന്ദു|The largest South African flag flying half-mast at the Donkin Reserve, Port Elizabeth. ലഘുചിത്രം|240x240ബിന്ദു|US President [[ബറാക്ക് ഒബാമ|Barack Obama delivering his speech at Mandela's state memorial service.]] ലഘുചിത്രം|321x321ബിന്ദു|Members of the public queueing to view Mandela's body at the Union Buildings. ലഘുചിത്രം|240x240ബിന്ദു|Qunu village in the Eastern Cape, where Mandela's funeral was held on 15 December 2013.
References
വർഗ്ഗം:നെൽ‌സൺ മണ്ടേല
രമ പൈലറ്റ്
രാജസ്ഥാനിൽ നിന്നുമുള്ള ഇന്ത്യൻ നാഷണൽ കോൺഗ്രസ് (ഐഎൻസി) പാർട്ടിയിൽ പ്രവർത്തിക്കുന്ന രാഷ്ട്രീയക്കാരിയാണ് രമ പൈലറ്റ്. 13-ാം ലോകസഭയിൽ രാജസ്ഥാനിലെ ദൗസ മണ്ഡലത്തിനെ പ്രതിനിധീകരിച്ചു. രാജസ്ഥാൻ നിയമസഭയിൽ ഹിന്ദോളി നിയമസഭാമണ്ഡലത്തിനെയും പ്രതിനിധീകരിച്ചിട്ടുണ്ട്.
ആദ്യകാലജീവിതം
1948 ഫെബ്രുവരി 12 ന് ഉത്തർപ്രദേശിലെ ഗാസിയാബാദിലെ ശകൽപുരയിൽ ചൗധരി നെയ്ൻ സിങ്ങിന്റെയും ഭാര്യ ഹർചന്ദി ദേവിയുടെയും മകളായി രമ ജനിച്ചു. ന്യൂഡൽഹിയിലെ ശ്യാം ലാൽ കോളേജിൽ നിന്ന് എംഎയും സ്റ്റുഡന്റ്സ് യൂണിയൻ ജനറൽ സെക്രട്ടറിയും മീററ്റ് യൂണിവേഴ്സിറ്റിയിൽ നിന്ന് എൽഎൽബിയും ചെയ്തു.
കരിയർ
1998 ലെ രാജസ്ഥാൻ നിയമസഭാ തെരഞ്ഞെടുപ്പിൽ രമ പൈലറ്റ് ഭാരതീയ ജനതാ പാർട്ടിയുടെ (ബിജെപി) പോക്കർ ലാൽ സൈനിക്കെതിരെ 15,530 വോട്ടിന്റെ വ്യത്യാസത്തിൽ വിജയിച്ചു. ഭർത്താവ് രാജേഷ് പൈലറ്റ് ലോക്സഭാ അംഗമായിരുന്നു. 2000 ൽ ഒരു വാഹനാപകടത്തിൽ മരിച്ചതിനുശേഷം, ഒരു ഉപതിരഞ്ഞെടുപ്പ് അനിവാര്യമായിരുന്നു, ഐ‌എൻ‌സി രമയെ സ്ഥാനാർത്ഥിയായി നിർത്തി. ആകെ ലഭിച്ച 6,69,984 വോട്ടുകളിൽ 3,49,439 (52.16%) പൈലറ്റിന് ലഭിച്ചു. ബിജെപിയുടെ സ്ഥാനാർത്ഥി ആർ കെ ശർമ 2,84,175 (42.41%) നേടി രണ്ടാം സ്ഥാനത്തെത്തി. എംപിയെന്ന നിലയിൽ ഗ്രാമവികസന മന്ത്രാലയത്തിലെ കാർഷിക, കൺസൾട്ടേറ്റീവ് കമ്മിറ്റിയിൽ സേവനമനുഷ്ഠിച്ചു.
ഝൽരപടനിൽ വസുന്ധര രാജെയെതിരെ മത്സരിച്ചെങ്കിലും പരാജയപ്പെട്ടു. 2003 ലെ രാജസ്ഥാൻ നിയമസഭാ തെരഞ്ഞെടുപ്പിൽ രാജെയുടെ 72,760 (59.20%) നെതിരെ 45,385 വോട്ടുകൾ (36.92%) അവർ നേടി. കാലാവധി പൂർത്തിയായ ശേഷം ഇന്ത്യൻ നാഷണൽ കോൺഗ്രസ് മകൻ സച്ചിൻ പൈലറ്റിനെ പതിനാലാം ലോക്‌സഭയിലേക്ക് നിർത്തി.
സ്വകാര്യ ജീവിതം
1974 മാർച്ച് 12 നാണ് രാമ രാജേഷ് പൈലറ്റിനെ വിവാഹം കഴിച്ചത്. അതിൽ ഒരു മകനും ഒരു മകളുമുണ്ടായി. രാജേഷ് പൈലറ്റ് 2000 ജൂൺ 11 ന് ഭണ്ഡാനയിൽ ഒരു വാഹനാപകടത്തിൽ വച്ചാണ് രമയെ കണ്ടുമുട്ടിയത്. പരിക്കേറ്റ രാജേഷ് പൈലറ്റിനെ അടുത്തുള്ള സവായ് മൻ സിംഗ് ആശുപത്രിയിൽ പ്രവേശിപ്പിച്ചു. രാജേഷ് പൈലറ്റ്: എ ബയോഗ്രഫി എന്ന പേരിൽ ഭർത്താവിന്റെ ഹിന്ദി ഭാഷാ ജീവചരിത്രം രമ പൈലറ്റ് എഴുതി.
അവലംബങ്ങൾ
വർഗ്ഗം:രാജസ്ഥാനിൽ നിന്നും ലോക്‌സഭയിൽ അംഗമായവർ വർഗ്ഗം:പതിമൂന്നാം ലോക്‌സഭയിലെ അംഗങ്ങൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1948-ൽ ജനിച്ചവർ
ദി മിൽക്ക്മെയ്ഡ് (വെർമീർ)
ഡച്ച് ആർട്ടിസ്റ്റ് യോഹാൻ വെർമീർ വരച്ച എണ്ണച്ചായാചിത്രം ദി മിൽക്ക്മെയ്ഡ് (ഡച്ച്: ഡി മെൽക്മീഡ് അല്ലെങ്കിൽ ഹെറ്റ് മെൽക്മെയ്സ്ജെ) ദി കിച്ചൻ മെയ്ഡ് എന്നും വിളിക്കപ്പെടുന്നു. ഇപ്പോൾ നെതർലാൻഡിലെ ആംസ്റ്റർഡാമിലെ റിജക്സ്മ്യൂസിയത്തിൽ സംരക്ഷിച്ചിരിക്കുന്ന ഈ ചിത്രം "മ്യൂസിയത്തിലെ ഏറ്റവും മികച്ച ആകർഷണങ്ങളിലൊന്നായി" കണക്കാക്കുന്നു.
പെയിന്റിംഗ് പൂർത്തിയായതിന്റെ കൃത്യമായ വർഷം അജ്ഞാതമാണ്. ഉറവിടങ്ങൾ അനുസരിച്ച് എസ്റ്റിമേറ്റുകൾ വ്യത്യാസപ്പെട്ടിരിക്കുന്നു. 1658-ൽ എന്നാണ് റിജക്സ്മ്യൂസിയം കണക്കാക്കുന്നത്. ന്യൂയോർക്ക് നഗരത്തിലെ മെട്രോപൊളിറ്റൻ മ്യൂസിയം ഓഫ് ആർട്ടിന്റെ വിലയിരുത്തൽ അനുസരിച്ച് ഏകദേശം 1657 അല്ലെങ്കിൽ 1658-ൽ ഈ ചിത്രം വരച്ചിരിക്കാമെന്ന് കരുതുന്നു. "എസൻഷ്യൽ വെർമീർ" വെബ്‌സൈറ്റ് 1658–1661 എന്ന് നൽകുന്നു.
വിവരണങ്ങളും വ്യാഖ്യാനവും
പെയിന്റിംഗിൽ ഒരു മിൽക്ക്മെയ്ഡിനെ കാണിക്കുന്നു. ഒരു പ്ലെയിൻ റൂമിൽ പശുവിന്റെ പാൽ കൊണ്ട് വെണ്ണ, ചീസ് പോലുള്ള പാൽ ഉൽപന്നങ്ങൾ ഉണ്ടാക്കുന്ന ഒരു സ്ത്രീ ശ്രദ്ധാപൂർവ്വം മേശപ്പുറത്ത് ഒരു മൺപാത്രത്തിൽ പാൽ ഒഴിക്കുന്നു. കൂടുതൽ ജീവനക്കാരെ ജോലിക്കെടുക്കുന്നതിനുപകരം വലിയ വീടുകൾ വീട്ടുജോലികൾക്കായി നിയമിക്കുന്നതിനുമുമ്പ് മിൽക്ക് മെയിഡുകൾ സ്റ്റേബിളിൽ മാത്രം ജോലി ചെയ്യാൻ തുടങ്ങി. മിൽ‌ക്ക്മെയിഡിന് മുന്നിലുള്ള മേശപ്പുറത്ത് വിവിധതരം ബ്രെഡുകളുണ്ട്. കട്ടിയുള്ള വർക്ക് സ്ലീവ് കൈത്തണ്ടയിൽ നിന്ന് മുകളിലേക്ക് കയറ്റിവച്ചിരിക്കുന്ന യുവതി ശോഭയുള്ള ലിനൻ തൊപ്പിയും നീല നിറത്തിലുള്ള ആപ്രോണും ധരിച്ചിരിക്കുന്നു. അവളുടെ പിന്നിൽ തറയിൽ ഒരു കാൽ ചൂടാക്കുന്നതിനുള്ള ഉപകരണം കാണാം. ഡെൽ‌പ്റ്റ് മതിൽ ടൈലുകൾക്ക് സമീപം കുപിഡിനെ (കാഴ്ചക്കാരന്റെ ഇടതുവശത്ത്) ചിത്രീകരിച്ചിരിക്കുന്നു. ക്യാൻവാസിന്റെ ഇടതുവശത്തുള്ള വിൻഡോയിൽ നിന്ന് തീവ്രമായ പ്രകാശപ്രവാഹങ്ങൾ കാണാം.
ബാഹ്യ ലിങ്കുകൾ
വർഗ്ഗം:കുപിഡിന്റെ ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ